सिनेमा – Page2– Hum Bhojpuria\nHum BhojpuriaOctober 12, 20211min3730\nचिरई का जालवा में फँसल बहेलिया गोहार करेला\nHum BhojpuriaJune 15, 20211min7320\nजन्मतिथि – 1 अक्टूबर 1919 पुण्यतिथि – 24 मई 2000\nगीतकार मजरुह सुल्तानपुरी प पोथी प पोथी लिखाइल बा। हिंदी सिनेमा में एक से बढ़ के एक गीत देले बाड़न उ। ओह पर बहुत कुछ नइखे कहे के। एह छोट आलेख में कहाइयो नइखे सकत। अँटबे ना करी। आँटे के त भोजपुरियो ठीक से ना आँटी। एह से भोजपुरी सिनेमा में उनका ओह योगदान, ओह गीतन के बात करत बानी, जवन लोग के जुबान पर त चढ़बे कइल, फिलिमियो के हीट करवलस।\nबात शुरू करत बानी उनका लोकप्रिय गीत के एगो अंतरा से –\nहम त रहनी एगो भोली रे चिरईया\nचिरई का पीछे-पीछे लागल बा बहेलिया, लागल बा बहेलिया,\nगोरी हमके छोड़ावs हो गोहार करेला\nमजरुह साहेब के बहेलिया एकदम इन्नोसेंट बा। बहेलिया के नाम बा असीम कुमार। चिरई बाड़ी कुमकुम। फिल्म के नाम बा लागी नाहीं छूटे राम आ ई गीतवा सुर सम्राज्ञी लता मंगेशकर आ तलत महमूद के आवाज़ में बा। संगीत चित्रगुप्त जी के बा। छतीस बार सुनले होखब हम। फिलिमियो सत्रह बार से कम ना देखले होखब आ तब ई दावा करे के मन करेला कि ए चनेसर भोजपुरी के गरियावs मत। अश्लील मत कहs। भोजपुरी के समरथ के जाने के बा त फिल्म लागी नाहीं छूटे राम देखs। ई 1963 के फिल्म ह।\nत 1963 के बात 2020 में काहे जी? काहे, बाप-दादा के बात ना होई? बिगड़ल त ससुरा नाती-पोता बाड़न स नू ? एह से ओकनी के ईयाद दियावत बानी कि देखs लोग बाप-दादा भोजपुरी के केतना गौरवशाली छवि बना के गइल बा। हाँ, भोजपुरी सिनेमा में गीत के बात होई त शैलेन्द्र आ मजरुह सुल्तानपुरी बापे-दादा नू बा लोग ।\nत अब बात आगे बढ़ावत बानी। ऊ चिरई आगे का पूछsतारी आ उनका का जबाब मिलsता। देखीं गीत के खूबसूरती देखीं आ बात के पकड़ी।\nघूमी-घूमी देखs तारs काहे मोर चलवा\nतनिक छँहाई ल घमाई जाई गलवा, घमाई जाई गलवा\nचलीं चाहे घमवा में बैठीं चाहे छँहवा हो काहे मुएला\nगोरे गलवा का पीछे केहू काहे मुएला\n– हो कि रस चुएला …\nएकरा के कहल जाला बोलत-बतियावत गीत, करेजा छूअत गीत। आज हम ओही गीतकार के बात करत बानी जेकर ई गीत भोजपुरी त भोजपुरी गैर भोजपुरी भाषी के जुबान पर भी बा। का जी, के नइखे सुनले ई गीत-\nलाल-लाल ओठवा से बरिसे ललइया हो कि रस चुएला\nजइसे अमवा के मोँजरा से रस चुएला\nलागे वाली बतिया ना बोलs मोरे राजा हो करेजा छुएला\nतोरी मीठी-मीठी बोलिया करेजा छुएला हो करेजा छुएला\nका कमाल के पोएट्री बा। अइसने पोएट्री प पगला के रजवा राजपाट लिख देत रहलन ह स कवि जी के। राजपाट माने राजेपाट ना होला, अशर्फियो ( स्वर्ण मुद्रा) दीहल भी होला ।\nभागेलू त हमके बोलावेला अँचरवा\nअँखियाँ चुरावेलू त हँसेला कजरवा हो हँसेला कजरवा\nजिया के जंजाल भइल हमरी सुरतिया डगर रोकेला\nजहाँ जाँई तहाँ लोगवा डगर रोकेला\nआजकल एकरा पसंघो में गीत नइखे लिखात या लिखाता त उहाँ ना प्रोड्यूसर पहुंचता, ना डाइरेक्टर आ उ पहुंचियो के का करी? ओकर त चले ना। चलेला हीरो के आ हीरो लोग अल्बम इंडस्ट्री से आइल बा। ओही जी से नाशल शुरू भइल बा।\nखैर, मजरूह साहब के दुनिया गाँव- कस्बा के दुनिया रहे। जहां गुड्डा-गुड्डी के बिआह होखे, जहाँ माई लोरी गा के लइकन के सुतावे। ई लोरी उनका ज़ेहन में रहे। 1965 में एगो फिल्म आइल- भउजी। ओह में मजरुह साहेब के लोरी आइल। लोरी प तरह-तरह के चर्चा चलल। चित्रगुप्त जी के धुन प लता जी के स्वर में गजब खिलल बा ई गीत। हालाँकि कवनो-कवनो घर में माई एकरो से बढ़िया राग में गावेली सन। हम मम्मी लोग के बात नइखीं करत। गाना देखीं।\nए चंदा मामा आरे आव पारे आवs\nनदिया किनारे आवs\nसोना के कटोरिया में दूध भात ले ले आवs\nबबुआ के मुहवा में घुटुक\nआवs हो उतर आवs हमरी मुंडेर\nकब से पुकारिले भइल बड़ी देर\nभइल बड़ी देर हो बाबू के लागल भूख\nए चंदा मामा आरे आव पारे आवs…\nमनवा हमार अब लागे कही ना\nरहिले जे एक घड़ी बाबू के बिना\nएक घड़ी हमरा त लागे सौ जुग\nचांद जइसन मुखड़ा जे देखs एक बार\nतोहरा के मोह लिहि बबुआ हमार\nबबुआ हमार जइसे तोहरे स्वरूप\nएही फिल्म (भौजी) में एगो अउर गीत जवन रफ़ी साहेब के आवाज़ में बा, ओकरा के लोग सराहल- हम गरीबन से भइल प्या\nदरअसल मजरुह साहब बहुत बड़ा शायर रहनी। समय आ समाज के धड़कन उनका शायरी आ गीतन के स्वर रहे। सिचुएशनल गीत में भी एकर गुंजाइश उ निकालिए लेस। एही से उ भोजपुरियो में कालजयी रचना कइलें। फिल्म लागी नाहीं छूटे राम के टाइटल ट्रैक हीं लीं ना। इहो तलत महमूद आ लता जी के आवाज़ में बा।\nजा जा रे सुगना जा रे कहि दे सजनवा से\nलागी नाहीं छूटे रामा चाहे जिया जाए\nभइली आवारा सजनी पूछलs पवनवा से\nलागी नाहीं छूटे …\nहई पोएट्री देखीं। जबाब नइखे ।\nदिया रोज हारि जाला संग संग जलि के\nचँदवा भी थाकि जाला मोरा संग चलि के\nतड़पइले रात दिन कौनारे जमनवा से\nएह फिल्म के सगरी गीतवे कमाल बा। हर साल राखी पर पूर्वांचल में सबसे बेसी इहे गीत गूंजेला –\nरखिया बन्हा ल भईया सावन आइल जीयs तू लाख बरिस हो\nतोहरा के लागे भईया हमरो उमिरिया बहिना त देले असीस हो\nहई लाइन सुन के त मन मोहा जाता। नेग में का माँगतारी बहिन। कहsतारी कि जब भउजी अइहें त-\nअँचरा में भरि-भरि लेइब रुपइया, गाँव लेइब दस-बीस हो\nअंतिम लाइन त करेजा काढ़ लेता –\nअइसन ना होखे कहीं अँखियाँ निहारे जाये सावन ऋतु बीत हो\nअगर केहू के पति भकचोन्हर मिल जाय त हेसे बढ़िया गीत त ना मिली। माने हर सिचुएशन में कमाल बाड़े मजरुह चचा। गीत के मजा लीं।\nसखिया सहेलिया के पिया अलबेला\nबनवारी हो हमरा के बलमा गँवार\nजामुन जइसन रंग पिया के\nओऽपर लाल लिबास।\nतवना उपर पान चबावे\nहँसे ननद अउर सास\nबनवारी हो ताना मारे सगरे जवार\nटिकुली सटनी सेनुर भरनी\nकइनी सब सिंगार\nबइठल टुकुर टुकुर ताकेला\nजिया भइल अंगार\nबनवारी हो जर गइल एंड़ी से कपार\nभागलपुर से फैजाबाद तक घुमनी गाँवे गाँव\nबागड़पन में बलमा जइसन केहू के नईखे नाँव\nबनवारी हो केकर होई अइसन भतार\nओही तरे आशा भोंसले और मन्ना डे के आवाज़ में ‘’ अजी मुंहवा से बोलs कनखिया न मारs ‘’ ग़ज़ब के नोंक-झोंक वाला गीत बा। चाहे ‘’ मोरी कलइया सुकुवार हो चुभि जाला कंगनवा / जब से भइल नैना चार हो चुभि जाला कंगनवा ’’ चाहे सुमन कल्यानपुरी के आवाज़ में ‘’ सज के त गइनी रामा पिया के नगरिया से भुलाई हो गइले ना / हमरी माथे के टिकुलिया भुलाई हो गइले ना ‘’… एह सब गीत में मजरुह साहब के चिंतन, भाव के जादूगरी आ अंदाजे बयां मन मोह लेता।\nमजरुह साहब के गीतन में श्रृंगार आ जीवन दर्शन गजब के घुसपैठ बनइले बा।\nलोक जीवन के रंग आ लोक संगीत के तेवर उनका हिंदी गीतन में भी मौजूद बा। फ़िल्म ‘धरती कहे पुकार के’ गीत के रंग देखीं –\nजे हम तुम चोरी से, बंधे इक डोरी से\nजइयो कहां ऐ हुजूर\nअरे ई बंधन है प्यार का… जे हम तुम चोरी से\nचाहे हई गीत देखीं –\nठाड़े रहियो ओ बांके यार हो\nठहरो लगा आऊं नैनों में कजरा\nचोटी में गूंध आऊं फूलों का गजरा\nमैं तो कर आऊं सोलह सिंगार रे\nठाड़े रहियो ओ बांके यार रे\nअउर अब मजरुह साहब के, आज के समय के सबसे जरुरी, सबसे प्रासंगिक दू गो सदाबहार गीत के साथे आपन बात ख़तम करत बानी ।\nपहिलका गीत –\nराही मनवा दुख की चिंता क्यों सताती है\nदुख तो अपना साथी है\nसुख है एक छांव ढलती\nआती है जाती है, दुख तो अपना साथी है\nआ दुसरका गीत –\nइक दिन बिक जाएगा माटी के मोल\nदूजे के होठों को देकर अपने गीत\nकोई निशानी छोड़ फिर दुनिया से डोल\nबेतिया से बॉलीवुड के सफर मनोज बाजपेयी खातिर आसान ना रहल\nHum BhojpuriaJune 7, 20211min7090\nजन्मदिवस विशेष: 23 अप्रैल 1969\nकुछ लोग के ज़िन्दगी के कहानी स्वेट मार्डेन, शिव खेड़ा, नेपोलियन हिल आदि के प्रेरक पुस्तक से कम रोचक आ मोटिवेशनल ना होला। कोरोना काल में अइसने कहानियन के जरूरत बा जे गहन निराशा में आशा के किरण जगावे।\nकहल जाला कि मन में हिम्मत होखे आ अपना लक्ष्य खातिर जुनून होखे त कवनो रास्ता पहाड़ नइखे। पश्चिमी चंपारण के एगो छोट गाँव बेलवा के रहे वाला लइका बॉलीवुड के एगो श्रेष्ठ अभिनेता बन गइल, एकरा पीछे अथक मेहनत आ अटूट लगन के हाथ बा। एह बिहारी अभिनेता के नाम ह मनोज बाजपेयी जे सामान्य किसान परिवार से होखला के बादो फिल्म अभिनेता बनला के फ़ैन्सी सपना ना खाली देखलें बल्कि ओकरा के पूरो कइलें। 23 अप्रैल 1969 के मनोज बाजपेयी के जन्म भइल। मनोज अपना पाँच भाई बहिन में दुसरा नंबर के संतान हवें। उनके शुरुआती पढ़ाई गाँवे के प्राथमिक विद्यालय से आ हाईस्कूल के पढ़ाई के. आर. हाईस्कूल बेतिया से भइल।\nमनोज 1986 में 17 साल के उमिर में दिल्ली पढ़े आ गइलें। बचपन से अभिनेता बने के शौख उनका मन में रहे, एही से इहाँ आके थियेटर से जुड़ गइलें। उनकर नाम मनोज भी ओ बेरा के हिट फिल्म कलाकार मनोज कुमार के नाम पर रखाइल रहे आ मन में कलाकार बने के अरमानों मचलत रहे त थियेटर के प्रति झुकाव स्वाभाविक रहे। दिल्ली विश्वविद्यालय से पढ़ाई करत समय मनोज के जान पहचान थियेटर के दुनिया के बड़ बड़ लोग से हो गइल। तबे उनका पता चलल कि राष्ट्रीय नाट्य विद्यालय में अभिनय के बेहतरीन प्रशिक्षण होला। उ ओह में दाखिला खातिर लगातार कोशिश कइलें, बाकिर तीन बेर असफल भइलें। मनोज एकदम निराश हो गइल रहलें। बने के अभिनेता रहे आ रास्ता मिलते ना रहे। लाइफ लाइन के तलाश जारी रहल। एह अन्हरिया सफर में भेंटइले रघुबीर यादव (प्रसिद्ध अभिनेता)। उनका सलाह पर मनोज मशहूर अभिनय कोच बैरी जॉन के थियेटर कंपनी जॉइन कs लेहलें। शाहरुख खान भी बैरी जॉन किहाँ से अभिनय के कोचिंग लेले बाड़ें। थियेटर के दिन में मनोज आ शाहरुख के मुलाकात भी भइल रहे। मनोज बाजपेयी ए थियेटर कंपनी के साथे कई गो प्ले कइलें अउरी साथ ही अपना अंग्रेजी भाषा के कॉम्प्लेक्स के दूर कइलें। एगो इंटरव्यू में उ बतवलें कि बिहार से आवे वाला अक्सरहा युवक अंग्रेजी से घबड़ाला। हमरा भी बहुत चिंता होखे कि हम कइसे बढ़िया अंग्रेजी बोलीं। कुछ दोस्त लोग के मदद से अंग्रेजी भाषा पर कमांड कइनी आ आज उ काम देता ।\nओही थियेटर के दिन में मनोज बाजपेयी चौथा बार एनएसडी में दाखिला खातिर फेर कोशिश कइलें। एह बेरी उहाँ बोर्ड में बइठल लोग इनका के चिन्हत रहे आ इनका प्रतिभा के मुरीद रहे। उ लोग कहल कि मरदे, अब तू सीखे ना सिखावे आवs. मनोज गइल रहलें ओहिजा चेला बने आ उनके गुरु बने के नेवता मिल गइल। बाकिर उ मना क दिहलें। उनके अभिनय चलत रहल। साल 1994 में गोविंद निहलानी ओमपुरी आ नसीरुद्दीन के लेके फिल्म बनावत रहलें। उ मनोज के एक मिनट के एगो छोट रोल में कास्ट कइलें आ ई रहे भविष्य के एगो चमकत फिल्म सितारा के पहिला पर्दा-पदार्पण। ओही साल मशहूर फिल्मकार शेखर कपूर कुख्यात डाकू फूलन देवी के जीवन पर फिल्म ‘बैन्डिट क्वीन’ बनावत रहलें आ उनके फिल्म में टाइटल रोल के समानांतर भूमिका खातिर एगो अइसन नवयुवक के तलाश रहे जे कुशल अभिनेता होखे। मनोज के मित्र आ ओह फिल्म के कास्टिंग कर रहल तिग्मांशु धूलिया शेखर कपूर से मनोज के नाम सुझवलें। मनोज बाजपेयी के मामला लगभग सेट हो गइल, तले कुछ दिन बाद उनके रोल में निर्मल पाण्डेय के कास्ट कर लिहल गइल। मनोज के हिस्से एगो छोट रोल आइल बाकिर ई रोल उनके अभिनय क्षमता प्रमाणित करे खातिर काफी रहे।\nकुछ समय बाद मनोज बाजपेयी मुंबई के रुख कर देहलें आ उहाँ उनकर संघर्ष के असली दौर शुरू भइल। बाकिर उनके दिल्ली के कुछ मित्र मुंबई में पहिले से रहलें आ स्थापित होत रहलें। एहीसे उनके मुंबई फिल्म उद्योग में घुसे में मदद भी मिलल। मनोज अपना मित्र सौरभ शुक्ला के साथे मुंबई में आपन शुरुआती दिन गुजरलें। एगो साक्षात्कार में एगो रोचक किस्सा बतवलें कि उ लोग संघर्ष के दिन में अभिनय के लगातार माँजत रहल लोग। केहू भी मित्र आवे त मुर्गा आ मटन पार्टी होखे अउरी मनोज एकरा बदले में आपन कुछ रिहर्सल कइल सीन देखावस।\nमनोज के 1995 में महेश भट्ट के टीवी शो स्वाभिमान मिलल। ओह में हालांकि मनोज के छोट रोल रहे लेकिन उ एतना लोकप्रिय भइल कि उनके रोल दू साल से ऊपर तक शो में चलल। एकरा बाद उनके रामगोपाल वर्मा से मुलाकात भइल, जब उ एगो कॉमेडी फिल्म दौड़ के कास्टिंग करत रहलें। रामू उनके प्रतिभा देख के एतना प्रभावित भइलें कि उनके कहलें कि हेतना छोट रोल तहरा लायक नइखे। हम तोहरा के अगिला फिल्म में बड़हन रोल देम। मनोज के पैसा के गरज रहे एहीसे उ रोल कइलें। बाकिर रामू अपना वादा मुताबिक अगिला फिल्म सत्या में हीरो के समानांतर भीकू म्हात्रे नाम के गैंगस्टर के रोल दिहलें। ई रोल अउरी फिल्म एतना हिट भइल कि मनोज बाजपेयी पूरा देश में मशहूर हो गइलें। ई फिल्म बहुत सफल भइल आ मनोज के अभिनय के भूरी भूरी प्रशंसा भइल। मनोज के राष्ट्रीय फिल्म पुरस्कार मिलल। एही जा से मनोज बाजपेयी के बढ़िया फिल्म मिले लागल। कुछ साल में उनके शूल, कौन, अक्स, जुबैदा, दिल पे मत ले यार आइल। ई फिल्मन में मनोज बाजपेयी के मुख्य भूमिका रहल आ उनके अभिनय के बड़ा तारीफ भइल। बाकिर मनोज बाजपेयी के फिल्मन के बिजनेस कवनो खास ना रहल।\nमनोज 2010 तक के पीरियड में कई गो फिल्मन में नजर अइलें बाकिर उनकर मुख्य भूमिका रहल फिल्म बॉक्स ऑफिस पर कमाल ना देखा पवली सन। एही से पता चलता कि हिन्दी फिल्म दर्शकन के केतना दुर्भाग्य बा कि उ बढ़िया कलाकारन के कबो कैश ना करेला आ लिपल पुतल तथाकथित स्टार चेहरा पर छिछिआइल रहेला। साल 2010 में प्रकाश झा के मल्टीस्टारर राजनीतिक फिल्म राजनीति रिलीज भइल आ फिल्म सुपरहिट भइल। एह में मनोज के नेगटिव रोल के बहुत प्रशंसा भइल। फेर साल 2012 में फिल्म आइल गैंग्स ऑफ वासेपुर आ उनके किरदार सरदार खान अमर हो गइल ओइसहीं जइसे भीकू म्हात्रे। मनोज बाजपेयी ओइसे भी घर घर में पहुँच चुकल रहलें, एह फिल्म के बाद वाली पीढ़ी के भी स्मृति में बस गइलें। साल 2016 में उनके फिल्म ‘अलीगढ़’ रिलीज भइल जेके चारु ओर खूब तारीफ भइल, एक बार फेर मनोज अपना अभिनय से सभके चकित कर देहलें। उनके एकरा खातिर प्रतिष्ठित एशिया पेसिफिक स्क्रीन अवॉर्ड से नवाजल गइल। साल 2018 के फिल्म गली गुलेयां भी मनोज बाजपेयी के फिल्मोग्राफी के बेहतरीन फिल्म ह। एह फिल्म के देश विदेश में खूब तारीफ मिलल।\nसाल 2019 मनोज बाजपेयी खातिर बढ़िया साल रहल। एही साल उनके पद्म श्री के उपाधि मिलल आ एही साल उनके फिल्म भोंसले रिलीज भइल जे में उ टाइटल रोल कइलें। पिछला साल फिल्म भारत में भी ओटीटी पर प्रदर्शित भइल। ई फिल्म देश विदेश में खूब नाम कमइलस। साल 2021 में उनके भोसले फिल्म खातिर सर्वश्रेष्ठ अभिनेता के राष्ट्रीय पुरस्कार मिलल ह।\nमनोज बाजपेयी के अमेजॉन प्राइम पर रिलीज भइल शो द फैमिली मैन के बड़ा प्रसिद्धि मिलल आ उ शो सुपर डुपर हिट रहल। उनके फिलहाल जीफाइव पर साइलेंस नाम के थ्रिलर ड्रामा रिलीज भइल बा आ जलदिए द फैमिली मैन के अगिला सीरीज रिलीज होखे वाला बा।\nहोली पर रिलीज भइल खेसारीलाल आ निरहुआ के फिल्म\nHum BhojpuriaMay 3, 20211min7980\nफिल्म जगत में फेस्टिवल पर फिल्म रिलीज करे के फैशन बा। ओकर सम्बन्ध बिजनेश से भी बा। अबकी होली पर खेसारीलाल यादव आ दिनेश लाल यादव निरहुआ के फिल्म रिलीज भइल ह। आईं एह दूनू फिल्मन पर बात कइल जाय।\nखेसारीलाल यादव के फिल्म ‘सइयां अरब गइले ना’\nकुछ कर गुजर ऐसा कि दुनिया तमाम हो जाए, आशिकों के जुबान पर तेरा भी नाम हो जाए…\nइहे शे’र फिल्म के हीरो बोलत बा। अइसन एगो अउर शेर बा,\n‘कसम है तेरे इंतज़ार का, एतबार तेरा टूटने नहीं दूंगा\nरिश्ता तुझसे जनम जनम का है, साथ तुझसे छूटने नहीं दूंगा’\nइ दुनू शेर पढ़ के पता त चलिए गइल होई कि फिल्म के कहानी एगो लव स्टोरी बा आ प्रेमी अपना प्रेमिका के पावे खातिर कुछओ करे के तइयार बा। प्रेमिका के अपना हीरो पर ऐतबार बा। फिल्म के नाम ह ‘सइयाँ अरब गइले ना’ आ प्रेमी के भूमिका में बाड़ें खेसारीलाल यादव अउरी प्रेमिका के भूमिका में बाड़ी काजल राघवानी। इ फिल्म भोजपुरी में बनल बा आ होली के त्योहार पर यूपी बिहार के सिनेमाघर में रिलीज भइल ह। हालांकि कोरोना के बढ़त प्रकोप के चलते सिनेमाघर में ऑक्यूपेन्सी कम बा। त अब आवे वाला सप्ताह निर्धारित करी कि भोजपुरिया क्षेत्र में काफी लोकप्रिय खेसारी लाल के इ फिल्म केतना लोग देखलस।\nफिल्म के टाइटल खेसारी के ही एगो हिट गाना ‘सइयाँ अरब गइले ना’ से लिहल बा। इ गाना खेसारी के करियर के एगो माइलस्टोन गाना कहल जा सकेला काहें कि एकरा बाद खेसारी के लोकप्रियता तेजी से बढ़ल। एमें उनकर लौंडा नाच के लोग चाव से देखल आ बाद में ई खेसारी के सिग्नेचर स्टाइल बन गइल जेकरा के अभियो खेसारी भुनावत रहेलें। फिल्म के नाम उनके हिट गाना पर रखला के पीछे के रणनीति भी इहे बा कि दर्शक के लुभावल जा सके। बाकिर फिल्म लोगन के केतना लुभाई ई त बाद में पता चली।\nफिल्म के निर्माण यशी फिल्म्स कइले बा बाकिर एह में तीन गो निर्माता बाड़ें, अभय सिन्हा, प्रशांत जम्मूवाला आ अपर्णा शाह। फिल्म के शूटिंग दुबई के सुंदर लोकेशन पर भी भइल बा। फिल्म के लेखक भोजपुरी सिनेमा खातिर लगभग 80 गो फिल्म लिख चुकल मनोज के। कुशवाहा बाड़ें। एकर निर्देशक प्रेमांशु सिंह बाड़ें जे भोजपुरी के कई गो सफल फिल्म दे चुकल बाड़ें। फिल्म के संगीत ओम झा के बा।\nहीरो एगो साधारण परिवार से बा। एक बेर साइकिलिंग करत में ओकर टक्कर हिरोइन से अचके हो जाता आ टकरइला के बाद का होला, रउरा जानते बानी। धीरे-धीरे अंखलड़उअल से शुरू होके दिल लगउअल तक बात पहुँचता बाकिर मुश्किल ई बा कि हिरोइन अमीर बाप के दुलरी बेटी बाड़ी आ हीरो गरीब त दुनू के क्लास में काफी अंतर पड़ जाता। हिरोइन के मामा जवन फिलिम में कॉमिक रिलीफ़ खातिर रखल गइल बाड़ें (ई आजमावल फार्मूला बा कि मुख्य विलेन के साला जरूर मसखरा होला जे गंभीर दृश्यन में भी कॉमेडी लिआवत रही), उ अपना भगिनी के हीरो के साथे देख लेतारें अउर घर पs बता देतारें। बाप बेटी खातिर बहुत फिक्रमंद रहता, जाहिर बा उ बेचैन हो जाता। लेकिन, जब ओकरा पता चलता कि दुनू एक दोसरा के बहुत प्यार करेलें त उ हीरो से डील करsता। डील होता कि हीरो 15 दिन में 15 लाख रुपया कमा के लिआई त बाप हिरोइन के बियाह ओकरा से कर दी। हीरो बड़ा फेर में पड़sता। बाकिर कसहूँ जोगाड़-तोगाड़ कs के दुबई कमाए चल जाता। उहाँ जाता त ओकरा कवनो कामे नइखे मिलत। तले ओकरा जिनगी में एगो अमीर लइकी आवत बिया आ ओकरा के बड़ बड़ जगह के सैर करावत बिया। दरअसल उ लइकी हीरो के फाँसे आइल बिया जवन बाद में पता चलत बा। हीरोइन के बाप असल में हीरो से अपना लइकी के बियाह नइखे करे के चाहत, एही से झूठमूठ के डील करके ओकरा के रास्ता से हटावत बा आ एने लइकी के बियाह कहीं और करे के तइयारी करत बा। हीरो दुबई में फंस गइला के बाद कइसे अपना वतन वापस लवटत बा, कइसे उ अपना प्रेमिका के पावत बा आ कइसे ओकरा बाप के प्रपंच के जवाब देता आ ओकर विचार बदलत बा, इहे फिल्म में आगे देखावल बा। ई देखे खातिर दर्शक के सिनेमा घर में जाए के पड़ी।\nफिल्म के संगीत ओम झा के बा आ गीत कई गो गीतकार लोग लिखले बा। गीत कवनो जुबान पर चढ़े वाला नइखे। हाँ कुछ समय तक थिरका जरूर सकेला। फिल्म के एगो गाना ‘जब पटना वाली ने दिल तोड़ा तो पटाया गुजरात वाली को’ बड़ा वायरल होता अउरी विवाद के कारण भी बनल बा।\nफिल्म के निर्देशन प्रेमांशु सिंह के बा जे खेसारी के साथ लगभग आधा दर्जन फिल्म कर चुकल बाड़ें। उनकर खेसारी के साथे एगो फिल्म बलम जी आई लव यू काफी सफल फिल्म रहल। निर्देशक रोमांटिक कॉमेडी के साथे एक्शन के छंवक वाला फिल्म बनावेले आ एह फिल्म में भी उनके उहे अंदाज लउकल बा। खेसारी के जवन टिपिकल कॉमेडी स्टाइल होला ओकरा से इतर दृश्य के बनावल गइल बा। फिल्म में अभिनय जेकर सराहे वाला बा उ हिरोइन के बाप के बा बाकिर शुभी शर्मा भी ठीक लागत बाड़ी। काजल आ खेसारी जइसन करेला लोग ओइसने कइले बा लोग। फिल्म के नायक-नायिका के केमिस्ट्री कुछ खास जमल नइखे जबकि दुनू जाना के जोड़ी के लगभग दू दर्जन से ऊपर फिल्म आ चुकल बा।\nफिल्म कुछ खास कमाल नइखे देखवले बाकिर दुबई के लोकेशन बड़ा सुंदरता से देखावल गइल बा जवना खातिर छायाकार सरफराज खान के सराहे के चाहीं। फिल्म खेसारी के फैन सब के ध्यान में रख के बनावल गइल बा।\nनिरहुआ के फिल्म रोमियो राजा शिक्षा माफिया के वर्चस्व पर सवाल कर रहल बा\nकवनो भी देश में ओकरा नागरिक खातिर शिक्षा आ स्वास्थ्य के बड़ा महत्व बा आ अधिकांश देश एकरा के कर निशुल्क यानी कि टैक्स फ्री रखले बा काहें कि ई उद्योग ना बल्कि सेवा ह आ एहसे धन ना बल्कि पुण्य कमाइल जाला। बाकिर भारत में ई दुनू निशुल्क होखला के बावजूदो उद्योग के बड़ साधन बन गइल बा। भारत में अधिकांश लोग अपना लइका-बच्चा के प्राइवेट स्कूल-कॉलेज में पढ़ावत बा आ आपन इलाज प्राइवेट अस्पताल में करावत बा। सरकारी में उहे जाता जेकरा लगे प्राइवेट में जाए के बूता नइखे। हालांकि एकरा पीछे कई गो कारण बा आ एही सब के मुद्दा बना के एगो भोजपुरी फिल्म बनल बा, रोमियो राजा। नाम से फिल्म कॉमर्शियल लागत बा आ बटलो बा बाकिर निर्माता निर्देशक एतना महत्वपूर्ण विषय लेके फिल्म बनावे के हिम्मत कइले बा लोग, ई कम बात नइखे।\n‘तोहर डिजिटल जवानी, इंटरनेशनल बा रानी’ गावत निरहुआ के ई फिल्म एह होली पर रिलीज भइल बा। बतइबे कइनी ह फिल्म के नाम बा ‘रोमियो राजा’। जस नाम बा तस टाइटल रोल निभावत निरहुआ के चरित्र भी बा। स्टाइलिश लुक अउरी चटख रंग के कपड़ा पहिन के घूमे वाला लइका आ एगो तेज तर्रार, केहू से ना डेराये वाली, अपना हक खातिर लड़-भिड़ जाए वाली लइकी के बीच रचल-बसल कहानी बा, रोमियो राजा।\nसोहम फिल्म्स के बैनर तले बनल ई फिल्म के ट्रेलर पिछले साल रिलीज भइल आ एकर प्रदर्शन भी पिछला साल होखे वाला रहे बाकिर कोरोना के बढ़त प्रभाव फिल्म के रिलीजिंग रोक देलस। अबकी होली पर एकरा के रिलीज त कइल गइल ह बाकिर एह बेरी भी कोरोना के मार फेर बढ़ रहल बा आ सिनेमाहॉल पर एकर असर बा। हालांकि निरहुआ के फैन फॉलोइंग बहुत बा त एह से आशा बा कि फिल्म कलेक्शन कर पाई। भोजपुरी फिल्म अभी तक मल्टीप्लेक्स में रिलीज ना होला, ऊ सिंगल स्क्रीन तक ही सीमित रहि जाला। सिंगल स्क्रीन के संख्या भी कम हो रहल बा। एह से भोजपुरी फिल्मन के कलेक्शन पर बड़ प्रभाव एकरो पड़ेला। एही से अक्सर भोजपुरी फिल्म के डिजिटल प्लेटफ़ॉर्म पर ही बिजनेस हो पावेला आ एह में निरहुआ के धाक बा। उनकर कई गो फिल्मन के व्यूज कई सौ मिलियन में बा।\nफिल्म ‘रोमियो राजा’ के लेखक-निर्देशक मनोज नारायण बाड़ें जे एकरा से पहिले भी निरहुआ के साथे ‘शेर-ए-हिंदुस्तान’ बना चुकल बाड़ें। इ फिल्म होली 2019 में रिलीज भइल रहे आ बॉक्स ऑफिस पर अच्छा प्रदर्शन कइले रहे। उ फिल्म भी भारत नेपाल के राजनीतिक सामाजिक रिश्ता पर बनल रहे आ भोजपुरी खातिर नया विषय रहे। ‘शेर-ए-हिंदुस्तान’ भी भोजपुरी में ढर्रा पर बन रहल फिल्मन से हट के बनल बा।\nफिल्म के कहानी नायक नायिका के बीच द्वन्द्व के आस पास बुनल गइल बा। नायक रोमियो राजा एगो अनपढ़, नकचढ़ल, अमीर बाप के औलाद बा जवन अपना बाप के पइसा आ ठाट पर गुमान करsता आ पूरा दुनिया के आपन बपौती समझत बा। हीरो के बाप बिहारी सिंह शिक्षा माफिया बाड़ें। ई किरदार दिनेश लाल यादव निरहुआ निभवले बाड़ें। फिल्म के हिरोइन एगो सरकारी हेडमास्टर के बेटी बिया जवन ना केहू से डेरात बिया आ ना अपना अधिकार से समझौता करत बिया। इ भूमिका आम्रपाली दुबे निभवले बाड़ी।\nहीरो के बाप बिहारी सिंह (अवधेश मिश्रा) चाहत बा कि पैसा से, धमकी से, भ्रष्टाचार से, कइसहूँ आपन साम्राज्य बड़ा कइल जाव, नया-नया स्कूल खोलल जाव, अमीर के साथे गरीब के भी बहका के, मजबूर करके लूटल जाव। एह में ओकर साथ देता ओकर लइका माने कि फिल्म के हीरो। फिल्म के हिरोइन मानवता आ सेवा धर्म में भरोसा करत बिया। ऊ अपना पिता के सिखावल मूल्यन पर चलत बिया। बिहारी सिंह सरकारी स्कूल बंद करवावल चाहsतारें, रोमियो ओकरा साथे बा, हीरोइन बीच में दीवार बनके खाड़ा हो जात बिया। एही दरम्यान हीरो के हिरोइन से प्यार हो जाता आ ऊ ओकरा से बियाह करे के जिद कर लेत बा। फेर कइसे कइसे सरकारी स्कूल के खतम करे के प्रपंच होता आ हिरोइन अपना सूझ बूझ आ हिम्मत से बाप बेटा के सामना कर बिया। बिहारी सिंह अउर रोमियो के होश ठिकाने लिआवत बिया आ दिल में मानवता जगावत बिया, इहे फिल्म के कहानी बा। फिल्म के कथा बड़ा सुंदर बा आ एकरा के देखे खातिर सिनेमाहॉल में जाए के चाहीं।\nफिल्म के लेखन-निर्देशन मनोज नारायण के बा जे अलग हट के विषयन पर फिल्म बनवेलें। उ एकरा से पहिले रानी चटर्जी अउरी विराज भट्ट के लेके कईगो हिट फिल्म दे चुकल बाड़ें। मनोज के निरहुआ के साथे ई दुसरका फिल्म ह बाकिर अउर दु गो फिल्म ई जोड़ी निकट भविष्य में ले आई। फिल्म में कथा आ निर्देशन सराहनीय बा आ लीक से हटके काम करे के कोशिश भइल बा।\nअभिनय के मामले में अवधेश मिश्रा आ आम्रपाली के काम सराहनीय बा। निरहुआ भी आपन चरित्र के बढ़िया से निभवले बाड़ें आ उनके नेगटिव अउरी पाज़िटिव शेड दुनू जमल बा। संजय महानंद, प्रकाश जैस आ मनोज टाइगर सरकारी टीचर के भूमिका में बा लोग जे खात त बा सरकार के बाकिर गुण बोर्डिंग स्कूल के गावत बा लोग। ई लोग भी अपना किरदार से न्याय कइले बा लोग।\nफिल्म के संगीत मधुकर आनंद के बा। फिल्म के एगो गाना ‘डिजिटल जवानी’ बड़ा लोकप्रिय भइल बा आ एह के विडिओ के कोरियोग्राफी भी बढ़िया भइल बा। फिल्म में एगो गाना संजय महानंद पर फिल्मावल बा जवन थोड़ा आश्चर्य भरल बा काहें कि अक्सर कॉमेडियन के खाली कॉमिक रिलीफ़ तक ही सीमित रखल जाला। गाना भी अच्छा बा आ बढ़िया से पिक्चराइज कइल बा।\nरोमियो राजा एगो लीक से हट के विषय पर बनल एक सार्थक फिल्म बा आ एकरा के देखे सिनेमाहॉल में जाए के चाहीं। ताकि एह तरह के फिल्मन के आमद भोजपुरी में भी बढ़े आ सिनेमा के उद्धार हो सके।\nहोठ प मुस्कान दबा के चले वाली हिरोइन हई आम्रपाली दुबे\nHum BhojpuriaJanuary 23, 20211min16690\nहिरोइन त सुन्दरे होला लो. ना रहित लोग त हिरोइन के बनाइत बाकिर आम्रपाली दुबे कुछ बेसिए सुन्दर बाड़ी. इंडियन क्लासिक लुक बा, भरल-पूरल देह आ होठ प बुझाला जे मुस्कान थिरकता. आज उनकर जन्मदिन ह. जन्मदिन के बधाई.\nजान जाईं कि छवे साल में छा गइल बाड़ी आम्रपाली दुबे. टॉप पर पहुंच गइल बाड़ी. दर्शकन के दिल में उतर गइल बाड़ी. आम्रपाली दुबे गोरखपुर उत्तर प्रदेश के रहे वाला हई. हिंदी सीरियल ‘रहना है पलकों की छाँव में’ से आपन करियर शुरू करे वाली आम्रपाली भोजपुरी में 2014 में निरहुआ हिन्दुस्तानी से डेब्यू कइली. एह फिल्म में उनके किरदार सोना काफी मशहूर भइल. एही फिल्म से आम्रपाली के जोड़ी निरहुआ के साथे अइसन बनल कि ओकरा बाद निरहुआ के अधिकतर फिल्म में आम्रपाली मुख्य भूमिका में दिखे लगली. आम्रपाली के करियर मात्र अभी 6-7 साल के भइल बा लेकिन ऊ आपन एगो अलग मुकाम बना लेले बाड़ी आ टॉप हीरोइन के रेस में आगे बाड़ी.\nत जान जाईं कि आम्रपाली दुबे आज 34 साल के हो गइली. 11 जनवरी, 1987 के गोरखपुर में जनमल आम्रपाली आज भोजपुरी इंडस्ट्री के सबसे महंग एक्ट्रेस में से एक बाड़ी. उनका के भोजपुरी में यूट्यूब क्वीन के नाम से भी जानल जाला. काहे कि यूट्यूब पर चढ़ते उनकर गाना एगो नया रिकॉर्ड बना देला.\nआम्रपाली के बाबूजी उनका के डॉक्टर बनावल चाहते रहलें लेकिन उनका भाग में त फ़िल्मी पर्दा प गर्दा उड़ावल लिखल रहे. उनकर बाबा मुंबई शिफ्ट हो गइल रहले लिहाज़ा पूरा परिवार संगे उ मुंबईये में रहत रहली. मुंबईये के भवन कॉलेज से पढ़ाईयो पूरा कइली हालाँकि पढ़ाई में उनकर ख़ास मन ना लागल आ कॉलेजिए टाइम से लगली ऑडिशन देवे.\n‘रहना है पलकों की छाँव में’ सीरियल से उनका पहचान मिलल बाकिर ओकरा पहिले उ सात फेरे, मायका अउर मेरा नाम करेगी रोशन में भी अहम भूमिका निभा चुकल रहली. खैर, अब त भोजपुरी के होके रह गइल बाड़ी.\nअब तक लगभग तीन दर्जन फिल्मन में अभिनय कर चुकल बाड़ी जवना में निरहुआ रिक्शावाला’, काशी अमरनाथ, ‘पटना से पाकिस्तान, मोकामा जीरो किलोमीटर, निरहुआ चलल ससुराल-2, निरहुआ चलल लंदन, निरहुआ हिन्दुस्तानी, निरहुआ हिन्दुस्तानी-2, निरहुआ हिन्दुस्तानी-3, राजा बाबू, राम लखन, जिगरवाला, आशिक आवारा, बम बम बोल रहा काशी, निरहुआ सटल रहे, सिपाही, बार्डर आ लागल रहा बताशा आदि प्रमुख बा.\nफिल्मन के नाम देखीं. ढेर फिल्म में निरहुआ सटल बा. त जान जाईं कि लोग आँख मूँद के बिना पोस्टर देखले बता देला कि निरहुआ हीरो बा त हीरोइन आम्रपाली होइहें, 2014 के बाद से. ओकरा पहिले त लोग कहत रहे कि निरहू बाड़े त कहीं ना कहीं पाखी होइहें. पाखी माने पाखी हेगड़े. त कहे वाला त इहो कहेला कि आखिर आम्रपाली कवन मंतर मरली कि पाखी एकदम्मे से साइड हो गइली. खैर, फिल्म इंडस्ट्री में ई सब सामान्य बात बा.\nई साँच बा कि आम्रपाली भोजपुरिये के ना, निरहुओ के हिरोइन बाड़ी. नब्बे प्रतिशत फिल्म में निरहुआ उनकर हीरो बाड़न. ‘सत्या’, ‘दुल्हन गंगा पार के’, ‘मैंने उनको सजन चुन लिया’, ‘बागी भईल सजना हमार’ आ ‘लागल रहा बताशा’ जइसन कुछ फिल्मन में दिनेश लाल यादव निरहुआ उनका साथे नइखन. फिल्म ‘शेर सिंह’ में आम्रपाली पहिला बार अभिनेता पवन सिंह के साथ एगो पूरा किरदार में नजर आइल बाड़ी.\nदरअसल भोजपुरी फिल्म इंडस्ट्रीज खातिर साल 2014 सफलता के साल रहे. एह साल लगभग 60 गो फिल्म प्रदर्शित भइल, ओही में दिनेश लाल यादव के निरहुआ हिन्दुस्तानी कामयाबी के झण्डा गाड़ देहलस. आदिशक्ती इंटरटेनमेंट के बैनर के ई फिल्म दर्शक के सिनेमाहाल तक खींच ले अइलस. एही फ़िल्म से आम्रपाली दुबे भोजपुरी फ़िल्म इंडस्ट्री में एंट्री कइली. उनके क़िरदार सोना एगो शहर के अकड़ू अउरी चालू लइकी रहतिया जवन निरहुआ से बिआह अपना बाप के प्रॉपर्टी पावे खातिर करsतिया लेकिन ओकरा निरहुआ के गांव अइला के बाद प्यार हो जाता अउर उ निरहुआ के साथे रहे लागsतिया. बाद में जब असलियत पता चलता त बहुत बवाल होता. कॉमेडी के साथ परिवार के इर्द गिर्द बुनल ई फ़िल्म दर्शक के खूब पसंद आइल. एही फ़िल्म के सफलता रहे कि आम्रपाली दुबे अउरी निरहुआ के जोड़ी एतना हिट भइल कि आगे आवे वाला साल में अमूमन हर फिल्म में साथ लउके लागल लोग..आ बेर-बेर साथे लउकल कवनो गुनाह ना ह. अरे भाई जोड़ी हिट होता त केहू का करो\n2015 में भोजपुरी फिल्मन के हिट करावे के एगो नया ट्रेंड चल पड़ल. ए ट्रेंड के नाम रहे भोजपुरी फिल्मन के पाकिस्तान कनेक्शन. माने कि जेंगा हिंदी में देशभक्ति फ़िल्म एगो टाइम में पाकिस्तान आ हिंदुस्तान के बीच के जंग, घुसपैठ, जासूसी अउरी अमन संदेश के केंद्र में रखके बने लागल, उहें कुछ भोजपुरी में भी शुरू भइल आ खूब चलल, चलते जाता.\nएकर शुरुआत कइलें निर्माता अनंजय रघुराज अउरी लेखक निर्देशक संतोष मिश्रा. दुनो लोग निरहुआ के लीड में लेके एगो फ़िल्म बनावल लोग पटना से पाकिस्तान. निरहुआ के साथे एह फ़िल्म में आम्रपाली दुबे अउरी काजल राघवानी रहली. फ़िल्म के कहानी कबीर नाम के एगो युवक के रहे जवन आतंकवादी के मंदिर पर हमला नाकाम कर देता अउरी पाकिस्तान के अखबार में प्रमुखता से छपता. जब आतंकवादी गुट के सरगना ई देखता त उ कबीर के मारे के प्लानिंग करता. ओह प्लानिंग के तहत भइल बम विस्फोट में कबीर त बच जाता लेकिन ओकर प्रेमिका अउरी पूरा परिवार मर जाता. पहिले कबीर सरकार से मदद मांगता, जब नइखे मिलत त खुद बीड़ा उठा लेता अउरी पाकिस्तान में घुसके आतंकवाद से लड़ता. एही दरमयान ओकरा एगो पाकिस्तानी लड़की से प्यार भी हो जाता. इहे फ़िल्म के कहानी बा. एह कहानी में पाकिस्तानी लड़की शहनाज़ के रूप में आम्रपाली के अभिनय के खूब नोटिस कइल गइल.\nनिरहुआ के फ़िल्म राजा बाबू, मंजुल ठाकुर के निर्देशन में बनल बेहतरीन फ़िल्म रहे, बल्कि साल के सबसे सफल फ़िल्म में से एक रहे. एहू फिल्म में आम्रपाली के अभिनय सराहे लायक बा. ओही तरे मोकामा0किलोमीटर, निरहुआ चलल ससुराल 2, बेटा में भी आम्रपाली आपन प्रभाव छोडली.\nनिरहुआ हिंदुस्तानी काफी सफल फ़िल्म रहे. ओकर सीक्वल आइल अउरी उ भी खूब चलल अउर चलली आम्रपाली भी. फ़िल्म के देसी कनेक्ट के कारण लोग बहुत पसंद कइलस आ ई देसी कनेक्ट निरहुओ में बा, आम्रपालियो में. एही से ई फ़िल्म यूट्यूब पर सबसे ज्यादा बार देखल गइल.\nप्रियंका चोपड़ा के प्रोडक्शन कंपनी पर्पल पेबल भोजपुरी फ़िल्म निर्माण में आइल अउरी फ़िल्म बनल काशी अमरनाथ. फ़िल्म के निर्देशक रहलें संतोष मिश्रा. काशी के रोल में रहलें निरहुआ. आम्रपाली एहू फिल्म में आपन छाप छोड़ली.\nडायरेक्टर ब्रज भूषण के फिल्म आइल काजल, जवना में बस एगो आइटम सांग में आके फिल्म के हीट करा देले बाड़ी आम्रपाली.\nआम्रपाली नृत्य में पारंगत बाड़ी. खूबसूरत आ मिलनसार बाड़ी. विनम्र आ व्यवहार कुशल बाड़ी. समय आ कमिटमेंट के पक्का बाड़ी. समय के राग आ नब्ज के उनका पहचान बा. एही से भोजपुरी सिनेमा के लगभग तीन दर्जन हिरोइन लोग में उ अगिला कतार में भी आगे खड़ा बाड़ी. उ अउर आगे जास, सफल होखस आ खुल के-खिल के मुस्कुरास ..जन्मदिन पर इहे शुभकामना बा.\nलरकोरी हो गइली अनुष्का शर्मा आ बबीता फोगाट\nHum BhojpuriaJanuary 23, 20211min12550\nलरकोरी हो गइली अनुष्का शर्मा. उनका बेटी भइल काल्ह. बधाई होखे विराट भाई ! जिलेबी बंटाव.\nजी हाँ, टीम इंडिया के कप्तान विराट कोहली अब पापा बन गइल बाड़न. उ ट्वीट क के खुशखबरी देले बाड़न. जान जाईं कि विराट कोहली के ऑस्ट्रेलिया दौरा के बीचे से भारत लौटे के पड़ल. एकरा पहिले उ वनडे टी-20 आ पहिला टेस्ट मैच में टीम के हिस्सा रहलें. पापा बनला के बाद विराट कोहली ट्विटर पर खुशी जाहिर करत भावुक होके लोग बाग़ के शुभकामना खातिर धन्यवाद देले बाड़न.\nविराट कोहली ट्वीट क के कहले बाड़न कि “हम दोनों को यह बताते हुए बेहद खुशी हो रही है कि हमारे घर बेटी हुई है. हम आपके प्यार और शुभकामनओं के लिए दिल से आभारी हैं. अनुष्का और हमारी बेटी, दोनों बिल्कुल ठीक हैं. हमारा यह सौभाग्य है कि हमें जिंदगी का यह चैप्टर अनुभव करने का मौका मिला. हम जानते हैं कि आप यह जरूर समझेंगे कि इस वक्त हमें थोड़ी प्राइवेसी चाहिए.”\nहोला का कि अक्सर फैंस के दिलचस्पी अपना पसंदीदा क्रिकेटर आ फिल्म स्टार में एह हद तक होला कि उ ओकरा निजी जिंदगी में भी ताके-झांके भा टिक्का-टिप्पड़ी करे से बाज ना आवे. दरअसल सेलिब्रिटी पब्लिक प्रॉपर्टी हो जाला आ ओकर निजता हमेशा लोग के कैमरा के फोकस पर रहेला. रउरा लोग सैफ-करीना के बबुआ तैमूर के लेके फैंस आ पैपराजी के जूनून के बारे में सुनलही होखब. ओइसही फैंस लोग के विराट आ अनुष्का के बेटी के पहिला झलक देखे के जूनून सवार भइल बा आ काल्ह से लेके आजतक में गूगल पर ई टर्म ‘विराट की बेटी की पहली तस्वीर’ काफी सर्च भइल बा. इहे कारण बा कि विराट पहिलही सबका से अपना निजता के सम्मान करे खातिर निहोरा कइले बाड़न.\nसोशल मीडिया से बच्ची के रखिहें दूर\nहालाँकि अनुष्का एगो इंटरव्यू के दौरान पहिलही साफ़ क चुकल बाड़ी कि उ आ विराट अपना बच्ची के सोशल मीडिया से दूरे रखी लोग. उ लोग नइखे चाहत कि उनकर बच्चा के दूसरा बच्चन से स्पेशल बनावल जाय. अनुष्का इहो बतवले बाड़ी कि उ अपना बच्चा खातिर जेंडर न्यूट्रल नर्सरी तैयार कइले बाड़ी. उ एह बात के जोर देके कहली कि, ‘’ मैं नहीं मानती कि लड़कियों को पिंक पहनना चाहिए और लड़कों को ब्लू. मेरी परवरिश में सभी रंग होंगे.’’\nप्रेग्नेंसी के दौरान भी एक्टिव रहली अनुष्का\nअनुष्का पेट से बाड़ी. ई खुशखबरी अनुष्का आ विराट कोहली अगस्ते में सबका साथ शेयर कइले रहे लोग. बतवले रहे लोग कि जनवरी में उ लोग दू से तीन हो जाई लोग. अनुष्का त एह दौरान ऐड शूट आ मैग्जीन शूट भी कइली. बेबी बम्प में आपन खूबसूरत तस्वीरो पोस्ट कइली, जवना के उनकर फैन्स लोग बड़ी सरधा से नेशनल न्यूज के तरह देखल आ वायरल कइल.\nएह सबसे पहिले एगो ज्योतिष पंडित जगन्नाथ गुरूजी त इहाँ तक भविष्यवाणी क देले रहनी कि विराट आ अनुष्का के बेटिये होई.\nअच्छा एगो रोचक आ संजोग के बात अउर देखीं कि ज्यादातर महान क्रिकेटर लोग के पहिलौंठी के लइका बेटिये भइल बा. सर डॉन ब्रेडमैन के अगर छोड़ दिहल जाए त सचिन तेंदुलकर, ब्रायन लारा, रिकी पॉन्टिंग जइसन कई गो महान क्रिकेटर्स के घरे सबसे पहले बेटिये के जन्म भइल बा. विराट कोहली के समकालीन कई गो भारतीय क्रिकेटर के भी पहिला संतान बेटिये बाड़ी, जइसे कि महेंद्र सिंह धोनी, रोहित शर्मा, गौतम गंभीर, मोहम्मद शमी, उमेश यादव, चेतेश्वर पुजारा, आर अश्विन, अजिंक्य रहाणे आदि. अक्सर एह सब खिलाड़ी के साथ कुदरत के एह संयोग के प्रतिफल भी सुंदर रहल बा माने बेटी के आइल शुभ साबित भइल बा. बेटी के अइला के बाद क्रिकेट मैच में बेहतरीन प्रदर्शन कइले बा लो ई लोग. करियर ऊपरे गइल बा. विराटो अपना करियर के ग्यारहवाँ आईसीसी वर्ल्ड टूर्नामेंट खेले वाला बाड़न त बढ़िया आ बेहतर प्रदर्शन के उम्मीद कइल जाय.\nबेटी के लक्ष्मी के रूप अइसहीं थोड़े कहल गइल बा. उ घर में चाहें बेटी के रूप में आवे या बहू के रूप में, ओकरा अइला से बरक्कते होला. रउरा ईयाद होई कि बेटी जब ब्याह के घर से विदा कइल जाला त ओह दिन एगो रस्म होला, घर भरावल. उ रस्म एही खातिर होला कि घर के लक्ष्मी के त हमनी दोसरा के देतानी बाकिर जाये से पहिले अगर उ अपना हाथ से घर भर दी त कबहूँ बेटी के मायका में समृद्धि के कमी ना होई.\nविराट कोहली के ज़िन्दगी में एगो गज़ब के इत्तेफ़ाक़ बा. उ साल के 11वां महीना में जनमलें, 11 तारीख के परिणय सूत्र में बंधलें आ 11 तारीख के पिता बनलें. अतने ना विराट कोहली अकेले एगो अइसन कप्तान बाड़न जे एक कैलेंडर साल में 11 सौ रन बनवलें बाड़न.\nबबीता फोगाट के बेटा भइल बा\nभारत के स्टार महिला पहलवान बबीता फोगाट के बेटा भइल बा. बबीतो आपना पति विवेक सुहाग के साथ ट्विटर पर एगो पोस्ट शेयर क के एह बात के जानकारी देले बाड़ी. लिखले बाड़ी कि, “हमारे बेटे से मिलिए. सपनों में विश्वास करिए, ये पूरे होते हैं. हमारे पूरे हुए हैं. नीले कपड़ो में देखिए.”\n2014 कॉमनवेल्थ गेम्स में स्वर्ण पदक जीते वाली बबीता 2018 दिसंबर में विवेक सुहाग के साथे शादी कइली. उ 2020 नवंबर में इंस्टाग्राम पर एगो पोस्ट के जरिए अपना मां बने के खबर देले रहली.\nजान जाईं कि बबीता के पति विवेक सुहाग भी एगो पहलवान हउवन. एह लोग के मुलाकात छह साल पहिले भइल रहे. विवेक भारत केसरी रह चुकल बाड़न. 1 दिसंबर 2019 के दूनो लोग के शादी भइल. बबीता 2014 में भइल कॉमनवेल्थ गेम्स में शानदार प्रदर्शन करत देश खातिर गोल्ड मेडल जीतली. बबीता के ऊपर बॉलीवुड में दंगल फिल्म भी बन चुकल बा, जेकरा के लोग खूब पसंद कइल.\nकहे के मतलब कि कोरोना काल खाली उदासी, फ्रस्ट्रेशन, डिप्रेशन आ बेरोजगार होखे के साल नइखे रहल. प्लानिंग, क्रियेशन आ योजना के साल भी रहल बा. ओकर फल सामने बा. सपना साकार भइल बा.\nफिलहाल अनुष्का शर्मा आ बबीता फोगाट सोईरी में बा लोग. बच्चा-जच्चा खातिर हमार शुभकामना.\nअभिनेता रवि किशन के भोजपुरी में ब्रेक देवे वाला निर्माता मोहन जी प्रसाद ना रहनी\nHum BhojpuriaDecember 30, 20201min17160\n‘’ आप भोजपुरी में ब्रेक नहीं देते तो शायद मैं और मेरी पहचान अधूरी रह जाती ’’- रवि किशन\nनिर्माता-निर्देशक मोहन जी प्रसाद ना रहनी। 17 नवम्बर दोपहर2बजे मुंबई में उहाँ के निधन हो गइल। मोहन जी के भोजपुरी सिनेमा के तीसरा चरण भा मॉडर्न युग के जन्मदाता भी कहल जाला। अभिनेता रवि किशन के भोजपुरी में उहें के लॉन्च कइनी। रवि जी के पहिला, दूसरा, तीसरा आ चौथा लगातार चार गो फ़िल्म के निर्माता-निर्देशक उहें के रहनी।\nउहाँ के निधन के बाद सांसद-अभिनेता रवि किशन अपना फेसबुक पेज पर शोक सन्देश लिखलें कि ‘’ श्री मोहन जी प्रसाद जी ने ब्रेक दिया था. फिर लगातार blockbuster फ़िल्म साथ की। मोहन जी आज दोपहर2बजे हम सबका साथ त्याग दिए। मोहन जी बहुत कुछ सिखा आपसे। आप भोजपुरी में ब्रेक नहीं देते तो शायद मैं और मेरी पहचान अधूरी रह जाती। धन्यवाद आपको। महादेव आपको अपने चरणो मैं स्थान दे। ओम् शांति शांति ‘’\nरवि किशन जी तुरंत एगो अउर पोस्ट कइले- ‘’ आज भोजपुरी इंडस्ट्री के जनक का देहांत हो गया। मोहन जी आपके वजह से तीसरे दसक में सबको रोज़ी रोटी मिली। भोजपुरी इंडस्ट्री का काला दिन आज आपका जाना. ॐ शान्ति शान्ति ‘’\nमोहन जी हिंदी में भी कई गो पारिवारिक फिल्म देले बानी। एगो लेखक-निर्देशक आ निर्माता के रुप में ‘औरत तेरी यही कहानी’, नाचे नागिन गली-गली,‘घर परिवार’ ( राजेश खन्ना, ऋषि कपूर, मौसमी, मीनाक्षी आदि स्टारकास्ट रहे), ‘दोस्ती के सौगन्ध’, फूलवती, दिवाना हूँ पागल नहीं, आ ‘मेघा’ (करिश्मा कपूर, राहुल रॉय, शम्मी कपूर स्टारकास्ट रहे ) आदि प्रमुख फिल्म बा। मोहन जी निर्मित निर्देशित लिखित बंगला फिल्म ‘विधातार खेला’ आ ‘माधुरी’ भी उल्लेखनीय बा।\nRead More: http://humbhojpuria.com/e-patrika/16-31-december/\nHum BhojpuriaDecember 17, 20201min19660\n16 फरवरी 1961, भोजपुरी सिनेमा खातिर एगो ऐतिहासिक तिथि बा। आजे पटना के ऐतिहासिक शहीद स्मारक पर भोजपुरी के पहिला फिलिम ‘गंगा मइया तोहे पियरी चढ़इबो’ के मुहूर्त समारोह संपन्न भइल आ अगिला दिने शूटिंग शुरू हो गइल। वरिष्ठ पत्रकार अउर भोजपुरी चलचित्र संघ के अध्यक्ष आलोक रंजन के अनुसार ई ऊ शुभ घड़ी ह, जब भोजपुरी फिलिम के अनिश्चित काल खातिर बंद पड़ल निर्माण के द्वार हमेशा खातिर खुल गइल, बाकिर एह स्थिति तक पहुंचे में केतना पापड़ बेले के पड़ल, ई कहानी बहुते रोचक आ संघर्षपूर्ण बा। हिन्दी फिलिम के क्षितिज पर एगो नया शक्ति के उदय केतना क्रांतिकारी कदम होई …. उहो ओह समय में जबकि केहू से भोजपुरी फिलिम बनावे के बारे में बतियावल बुरूबके बनल रहे। ओह घरी ई केहू के यकीने ना रहे कि उत्तर पूर्व भारत के एह लोकप्रिय भाषा भोजपुरियो में कवनो फिलिम बन सकत बा। काहे कि फिल्मकार लोगन के मन में इहे धारणा रहे कि भोजपुरी लोकगीत आ लोकधुन के लिहाज से त बेशक समृद्ध बा बाकिर सामाजिक संदर्भ में भोजपुरी में बतियावल आदमी के जाहिले-गंवार साबित करी। एही से हिन्दी फिलिम में भोजपुरी गीतन के उपयोग (डकइती) त फिल्मकार लोग व्यावसायिक लाभ खातिर करत रहे, बाकिर भोजपुरी के फिलिम बनावे के नाम पर नाक भौं सिकोड़े लागत रहे।…… बाकी होनी के के टाल सकत बा?\nवक्त के रफ्तार के साथे निर्माता जोहे के कोशिश अनवरत आगे बढ़त रहल। ई एगो अइसन अन्हरिया सफर रहे जवना के भोर कब, कहां आ कइसे होई, केहू ना जानत रहे। चारो तरफ बस एगो दरदीला सन्नाटा पसरल रहे। अइसन अन्हरिया सफर में नाजिर साहेब के हमसफर बनलें बनारस के असीम कुमार, जे तब हिन्दी फिलिम के नामी-गिरामी अदाकार रहलें। नाजिर साहेब अपना भावी फिलिम में उनहीं के हीरो बनावे के फैसला क लेलें। ओह घरी उ अपना हर मुलाकात में असीम कुमार से कहस कि ‘अरे असीमवा कोई मिल जाय त कइसहूं ई फिलिमिया बना लिहती।’ खैर निर्माता त उनका बरिसन ले ना मिलले बाकी एगो अइसन आदमी से भेंट जरूर हो गइल जे जद्दनबाई से प्रेरित होके खुदे भोजपुरी फिलिम के सूत्रधार बने के कल्पना लोक में डूबल रहे। ई रहलें, मुंगेर, बिहार के रहनिहार बच्चा पटेल। पटेल मूलतः फिलिम के निर्माण-प्रबंधन, नियंत्रण आ वितरण के काम से संबंधित रहलें। हालांकि उनका लगे पूरा फिलिम बनावे लायक पूंजी ना रहे बाकिर उ रहलें एगो जोगाड़ी आदमी आ जोगाड़ जुटाइये के दम लेले। उनका विश्वनाथ प्रसाद शाहाबादी नाम के एगो फरिस्ता भेंटा गइल, जेकरा के ऊ बम्बई से लगभग दू हजार किलोमीटर दूर गिरिडीह, बिहार में कोइला के खान से खींच ले अइले। बंधु छपरा, शाहाबाद (बिहार) निवासी विश्वनाथ शाहाबादी के फिलिम निर्माण के कवनो अनुभव ना रहे, बाकिर उ दिलीप कुमार आ वैजयन्ती माला के तत्कालिन प्रदर्शित फिलिम ‘गंगा-जमुना’ में अवधिया संवाद के प्रयोग का कारण ओकरा सफल आ लोकप्रिय भइला से काफी प्रभावित रहलें आ खुदे भोजपुरी फिलिमोद्योग खातिर एगो नया राह गढ़े के सोचत रहले, तले उनका सोच के दिशा देवे खातिर उनकर संघतिया बच्चा पटेल उनका के बम्बई खींच ले गइलें। ई भगवानो के लीला अजीब ह….. केंगऽ-केंगऽ कवना चीज के सेटिंग करेलें, उहे बुझस। देखीं केने-केने छिटाइल, भोजपुरी फिलिम बनावे खातिर छपिटाइल सब भोजपुरी प्रेमियन के जुटान होइए नू गइल। शाहाबादी जी फिलिम में धन लगावे खातिर तइयार हो गइले आ आगे के कार्यवाही खातिर नाजिर हुसैन के हरी झंडी देखा दिहले। फेर का? स्क्रिप्ट तइयारे रहे। जनवरी 1961 के समय रहे। फिलिम के नांव रखाइल -‘गंगा मइया तोहे पियरी चढ़इबो’। निर्देशन खातिर बनारस के कुंदन कुमार चुनइले। गीत आ संगीत लेखन के दायित्व क्रमशः शैलेन्द्र आ चित्रगुप्त के संउपल गइल। मुख्य कलाकार के रूप में असीम कुमार, कुमकुम, नाजिर हुसैन, बच्चालाल पटेल, भगवान सिन्हा, पद्मा खन्ना, रामायण तिवारी आदि के टीम बनल। 16 फरवरी 1961 के पटना में मुहूर्त समारोह के बाद शूटिंग शुरू हो गइल।\nएह फिलिम के मोल रहे दर्शक से एकर आत्मीयता। दहेज, बेमेल बियाह, नशाबाजी, सामंती संस्कार, अंधविश्वास से निकलल समस्या भोजपुरिया लोग के अपना जिनिगी के समस्या लागल। गीतकार शैलेन्द्र आ संगीतकार चित्रगुप्त गीतन के अतना मोहक बनवलन कि गीत गली-गली बाजे लगलन स ….‘काहे बांसुरिया बजवले’ …….. ‘सोनवा के पिंजरा में बन्द भइल हाय राम’ ….. ‘मोरी कुसुमी रे चुनरिया इतर गमके’….‘अब हम कइसे चली डगरिया’……. ‘हे गंगा मइया तोहे पियरी चढ़इबो, सइयां से कर द मिलनवा’…… पूर्वोत्तर भारत के गांव- गंाव में गूंजे लागल। पांच लाख के पूंजी से बनल ‘गंगा मइया …..’ लगभग पचहत्तर लाख रुपिया के व्यवसाय कइलस। ई देख के त कुछ व्यवसायी लोग भोजपुरी फिलिम के सोना के अंडा देबे वाली मुरगी कहे लगलन। नतीजा ई भइल कि दनादन सइ गो भोजपुरी फिलिम के निर्माण के घोषणा हो गइल। बाकिर ओह में अधिकांश निर्माता के नजर खाली सोनवा के अंडा पर रहे, मुर्गी पर ना। उ अंडा का लोभ में मुर्गियो के हलाल करे लगलन। ……भोजपुरिया संस्कृति आ संस्कारे के हत्या होखे लागल जवना के बहुते बुरा परिणाम सामने आइल। ….. खैर, पहिला फिलिम बनल आ एतना सफल भइल कि सिनेमा के आकाश में भोजपुरी के सूरज चमके लगलें। अब एह सूरज के कब-कब, कहां-कहां आ कइसे-कइसे गरहन लागल, ई त टीसे आ टभके वाली कहानी होई. अच्छा बात बा कि एह इंडस्ट्री से लाखो लोग के चूल्हा जलsता. दुनिया में भोजपुरी भाषा के प्रचार-प्रसार भी होता. स्वाभिमान के भाषा भोजपुरी अपमानित मत होखे बस अतने खेयाल राखे के बा. जे एकर रोटी खाता उ एकरा के डंसो मत ना त राजेन्द्र बाबू समेत ओह सब लोग के आत्मा कलपी जे भोजपुरी के सँवारे में अपना के होम कइले बा.\nआधुनिक भोजपुरी सिनेमा के स्टार (2001-2019)\nHum BhojpuriaOctober 1, 20201min17460\nलेखक : मनोज भावुक\nरविकिशन आधुनिक भोजपुरी सिनेमा के पहिला सुपरस्टार हउवें। उनकर शुरुआत हिंदी सिनेमा से भइल बाकिर उनका नाम आ दाम भोजपुरी से मिलल। 17 जुलाई 1969 के मुंबई के सातांक्रूज इलाका में उनकर जनम भइल। उनकर पिता जी पहिले मुंबई में दूध के व्यापार करत रहलें। जब बिजनेस ठप पड़े लागल त उ अपना गांवे जौनपुर लौट गइलें।रवि के बचपन उहवेंबीतल। 17 साल के उम्र में रविकिशन अपना माई के कहला पर फिलिम में काम करे मुंबई आ गइलें।\nआज रविकिशन उत्तर भारत से लेके दक्षिण भारत तक हर जगह पहुंच चुकल बाड़े जबकि एगो समयअइसन रहे कि फिलिम में काम करे खातिर उ सड़क पर छिछियात फिरस। उ90 के दशक में बी-ग्रेड हिंदी फिलिम‘पीताम्बर’से आपन शुरुआत कइलें। उनकर संघर्ष चलत रहल आ हिंदी फिलिम जइसे कि ‘आग का तूफान’, ‘उधार की जिंदगी’मेंछोट-छोट रोल करत रहलन। एही बीच 1996 में उनका नितिन मनमोहन के फिलिम‘आर्मी’ मिलल। एह फिलिमके लीड रोल में एक्टर शाहरुख खान अउर श्रीदेवी रहे लोग।\nरविकिशन के किस्मत त तब पलटल जब साल 2003 में उनके सलमान खान के अपोजिट फिलिम‘तेरे नाम’ मिलल। एह में रवि हीरोइन निर्मला (भूमिका चावला) के मंगेतर रामेश्वर के भूमिका निभवले रहलें अउरी उनके शानदार अभिनय खातिर बहुत वाहवाही मिलल। रवि किशन के माता जी एक बेर कहले रहली कि तू गांव वाला लोग खातिर कवनो फिलिम काहे नइखऽ करत। संजोग देखीें, ओही साल रविकिशन के मोहनजी प्रसाद के भोजपुरी फिलिम ‘सइयां हमार’ में मुख्य भूमिका निभावे के मौका मिलल। ई फिलिम खूब चर्चा में आइल। काहे कि उ ठप्प पड़ल भोजपुरी सिनेमा उद्योग के शुरुआती फिलिम रहे; आ अच्छा कलेक्शन कइलस। एकरा बाद त रविकिशन के भोजपुरी में लगातार फिलिम आॅफर होखे लागल। उनके फिलिम‘पंडित जी बताईं ना बियाह कब होई’ त5करोड़ तक के व्यवसाय कइलस। 2005 में आइल उनके फिलिम ‘कब होई गवना हमार’ के सर्वश्रेष्ठ क्षेत्रीय फिलिम के राष्ट्रीय पुरस्कार भी मिलल। रविकिशन लगातार फिलिम पर फिलिम करत गइलें आ उनका साथे भोजपुरी इंडस्ट्री भी आपन उठान के ओर बढ़त गइल। एह तरे रवि किशन भोजपुरी के सुपरस्टार अभिनेता बन गइलें।\nरविकिशन के फिलिम‘जरा देब दुनिया तोहरा प्यार में’ अमेरिका के प्रोडक्शन कम्पनी पन फिल्म्सके बैनर से बनल आ कांस फिल्मफेस्टिवल में देखावल गइल। 2006 में रविकिशन मशहूर टीवी शो बिग बाॅस में गइल रहलें। रविकिशन लगातार भोजपुरी, हिंदी आ तमिल-तेलुगु के फिलिम करत रहेलें। उनके फिलिम बाॅक्स आॅफिस पर भी कमाल करत रहेेला। बाॅलीवुड आ साउथ के कई गो हीरोइन के भोजपुरी में ले आवे के श्रेय भी रवि किशन के जाता काहे कि उ पहिले से एह इंडस्ट्री में सक्रिय रहलें।\nरविकिशन 2019 में गोरखपुर सीट जीत के मोदी 2ण्0 सरकार में सांसद बनल बाड़ें आ जनता से कइल वादा निभावे में लागल बाड़ें।हाल ही में उ भोजपुरी के संवैधानिक दर्जा दियावे के बात संसद में रखलें ह।\nउल्लेखनीय भोजपुरी फिलिम-सइयां हमार, पंडित जी बताईं ना बियाह कब होई, बिदाई, पंडित, कब होई गवनवा हमार, गंगा, धर्मवीर, बिहारी माफिया, रामपुर के लक्ष्मण, कइसन पियवा के चरित्तर बा, देवरा बड़ा सतावेला, हम बाहुबली, गंगोत्री, दूल्हा मिलल दिलदार आदि।\nमनोज तिवारी भोजपुरी सिनेमा के आधुनिक युग के ऊ प्रतिमान हउवें जिनके डेब्यू फिलिम‘ससुरा बड़ा पइसावाला’ मृतप्राय भोजपुरी सिनेमा उद्योग के जिया देहलस। उनकरफिलिम29 लाख के लागत में बनल आ लगभग 34 करोड़ के कमाई कइलस।ई 11 गो शहर में 50 सप्ताह तक सिनेमाघर से उतरबे ना कइलस। एह फिलिम के बाद भोजपुरी सिनेमा के एगो बड़ दर्शक-समूह बन गइल।\nकैमूर (बिहार) के भभुआ के अतरवलिया गांव में 1 फरवरी 1971 में पैदा भइल मनोज तिवारी चार भाई में तीसरा नम्बर के हवें। किशोरावस्था में ही उनका पिता के देहावसान हो गइल जे शास्त्रीय संगीत के गायक रहलें। मनोज तिवारी के संगीत के प्रति झुकाव बाद में बढ़ गइल। उखुद से बांसुरी बजावे के सीखलें आ जब सीख लेलें त जवन पहिला गाना उनका बांसुरी के धुन बनल, उरहल मोहम्मद रफी के ‘जल्दी जल्दी चल रे कहंरा….सूरज डूबे रे नदिया।’\nबी.पीएड. अउरी एम.पीएड. कइला के बाद मनोज तिवारी गायकी खातिर कोशिश करे लगलें। उदिल्ली टी-सीरिज के आॅफिस पर लगातार चार साल चक्कर कटलें बाकिर कुछ ना भइल। एक बार वैष्णो देवी से लवटत समय फेर दिल्ली के टी-सीरिज आॅफिस में गइलें। ओहिजा के अधिकारी इनके पहचान गइल रहलें।मनोज उनसे कहलें कि हम एगो नया कैसेट लेके आइल बानी-मैया के गीत के। गुलशन कुमार तब बरामदा में खड़ा रहलें। मनोज जाके पांव छुवलें आ आपन नाम बतवलें। गुलशन कुमार उनका एल्बम के पहिला गाना ‘निमिया के डाढ़’ सुनत मन्त्र मुग्ध हो गइलें। एह तरे टी-सीरिज से1996 में रिलीज भइल उनकर पहिला एल्बम। फेर त मनोज तिवारी पीछे मुड़के ना देखलें। मनोज तिवारी के संगीत के लेके अलग सोच उनके सफलता के चोटी पर पहुंचा देहलस। उ परम्परागत भोजपुरी संगीत के लीक से हट के आधुनिकीकरण के तरफ कदम बढ़वलें आ एक से बढ़ के एक युथ के पसंद आवे वाला, बोलबाजी आ टोन मारे वाला मनोरंजक गीत गवलेंजइसे कि बगल वाली जान मारेली, चट देनी मार देलें रिन्किया के पापा अउरी कुछ सामाजिक विद्रूपता पर गीत जइसे जातिवाद के जहर फइलल, पूरब के बेटा, नौकरी ना मिलल, एमे में लेके एडमिशन कम्पटीशन देता आदि गीत गाके संगीत के बाजार में आपन जगह बना लेहलन।\nमनोज तिवारी फिलिम‘कन्यादान’ में ‘हीरो होंडा खोजतिया’ गीत गवलें आ कैमियो भी कइलें। उनका लगे सुधाकर पाण्डेय एगो फिलिम में काम करे के आॅफर लेके अइलें। मनोज के उ आॅफर पसंद आइल लेकिन तब उनका एह बात के तनिको अंदाजा ना रहे कि ई फिलिमिया उनका के मशहूर गायक से भोजपुरी सिनेमा के सुपरस्टार बना दी। ओकरा बाद के कहानी सभे जानत बा कि उनका झोरी मंे केतना बड़ा-बड़ा प्रोड्यूसर के फिलिम गिरल आ उ कहां से कहां पहुंच गइलें। मनोज तिवारी 2010 में बिग बाॅस में गइलें, जहां उनका बारे में खूब चर्चा भइल। फेर 2014 में उ भाजपा के तरफ से चुनाव में खड़ा भइलें अउरी उत्तर पूर्वी दिल्ली से जीत गइलें। उनके कद पार्टी में बढ़े लागल आ उ एतना लोकप्रिय भइलें कि भाजपा के दिल्ली प्रदेश अध्यक्ष बन गइलें। 2019 के चुनाव में भी आपन जीत के परचम लहरवलें। एह तरे मनोज तिवारी गायक से अभिनेता आ अभिनेता से नेता के सफर मंे हर जगह सफल भइलें।\nमनोज तिवारी अपना स्टूडेंट लाइफ में क्रिकेट के भी खिलाड़ी रहल बाड़े आ उबनारस हिन्दू विश्वविद्यालय का ओर से खेललहूं बाड़न। हिन्दुस्तान केफिलिम स्टार्स के क्रिकेट सीसीएल (सेलीब्रिटी क्रिकेट लीग) में भोजपुरी सिनेमा के टीम भोजपुरिया दबंग के कैप्टन भी रहल बाड़न मनोज तिवारी। महेंद्र सिंह धोनी से उनकर शुरू से दोस्ती रहल बा।\nउल्लेखनीय फिलिम-ससुरा बड़ा पइसावाला, दरोगा बाबू आई लव यू, दामाद जी, रणभूमि, गंगा, गंगा जमुना सरस्वती, धरती कहे पुकार के, भोजपुरिया डाॅन, ठेला नंबर 501, देवा, धरतीपुत्र, भोले शंकर, देहाती बाबू, देवरा भइल दिवाना, ए भउजी के सिस्टर आदि।\nRead More- http://humbhojpuria.com/e-patrika/16-30-september/


सपना के संपत - JaiBhojpuri.com\nसपना के संपत\nPosted by Vratraj Dubey 'Vikal' on October 6, 2012 at 5:20pm\nसपना के संपत (भोजपुरी माई के दसा दोहावली)\nयेक रात के बात हऽ रहीं कहीं हम जात।येगो बुढ़िया से भइल रस्ता में मुलकात।।१।।सुबहित कपड़ा के बिना लागत रहे भिखार।बिलख-बिलख रोअत रहे रह-रह पुक्काफार।।२।।कहनी हम तूँ हऊ के, कहँवा बा घर बार।काहें रोवेलू इहाँ रह-रह सिसकी मार।।३।।बोलल बुढ़िया बिलख के कथी सुनाई हाल।जेके हम आपन कहीं उहे बनल बा काल।।४।।सब कुछ घर में भरल बा, ना बा कहीं अभाव।लइकन के मारे सदा, मन में टभके घाव।।५।।बेटी बड़का के हईं बड़का बात विचार।अपने घर के लोग सब कइले बा लाचार।।६।।हमहीं भोजपुरी हईं भसवन के रसधार।सबके करीं सिंगार हम अपने रहीं उधार।।७।।अजब कहानी हमर बा कइसे करीं बखान।रोवे के कारन हमर, बा हमरे संतान।।८।।सिव के हम बेटी हईं माँ गौरी के प्यार।सगरे परकिरती हमर करे सदा सतकार।।९।।देवन के फेरा लगल भइल हमर संस्कार।सरल सुहावन देंह पर बनल बनावट भार।।१०।।देव सभे अपनाइके दहलें रूप विगार।संसकिरित लगले कहे हमरा के चुचकार।।११।।उपसरगे बीसरग सब, गहना बनल हमार।विभगति प्रत्यय से हमर, होखे लगल सिंगार।।१२।।दुलहिन हमरा के बना, छिना गइल अधिकार।हमरा मौका ना मिलल, देखीं हम संसार।।१३।।रस के गागर छीन के, पीये लागल लोग।हमरा के बूझे लगल, विसय बासना भोग।।१४।।झेलत सब झेला इहे हो गइनी हम बूढ़।केहू ना खोजल कबो हमके मन से ढूंढ़।।१५।।अब जे खोजे भिड़ल बा ले के मन में चाव।लागे साधत बा उहो हमसे आपन दाव।।१६।।केहू पइसा ला हमें चाहे कइल उधार।केहू अपना नाव ला खोज रहल आधार।।१७।।लागेला केहू लगे नइखे सही सहूर।अपना-अपना लाभ ला सभे करे मजबूर।।१८।।संस्कार आपन हमर, कुहुकेला दिन रात।नाहीं केहू सुनेला, सही सनातन बात।।१९।।हमरा गुन मरजाद के सभ्भे कऽकऽ मोल।बेंचऽता बाजार में, पोथी-पतरा खोल।।२०।।येही से घर छोड़ के, रो-रो करीं पुकार।केहू दिलवा दे हमर, जीये के अधिकार।।२१।।पिंड चकोड़न से छुटे, मिले हमर पहचान।फुहर-गँवारन से बँचे तनिका हमरो जान।।२२।।आजादी सबके मिलल, सबके भइल विकास।कइसन करम हमार बा, दर-दर फिरीं उदास।।२३।।हमरा के सीधा समझ सभे चलेला चाल।नेता ना केहू भइल सुने हमर जे हाल।।२४।।सहत-सहत कबले सहीं हमहू अत्याचार।संविधान उफ्फर परे जे देता दुतकार।।२५।।तब कहनी हम सोच के माई सुनऽ हमार।करुनाकर भगवान से बतिया कहब तहार।।२६।।करुनाकर के दया से सुधरी तोहर भाग।करुनाकर के कथा से किस्मत जाई जाग।।२७।।अब रोव के ना परी राखऽ ई बिसवास।तहरा खातिर करब हम, सजी बरत उपवास।।२८।।जान भले जाई हमर, तहर बँचायब मान।हमरो ईहे परन बा, मदद करें भगवान।।२९।।होखे ना देहब कबो तहके हमू उदास।मरजादा तोहर बढ़ी, होखी ना उपहास।।३०।।तबले हमरा हाथ में आइल इक अखबार।जवना में छापल रहे सुग्घर सामाचार।।३१।।संविधान के सूचि में सामिल होके आज।भोजपुरी के माथ पर चढ़ल खुसी के ताज।।३२।।बरतराज के हिया के बिहँसल तब अनुराग।भोजपुरी सामाज के खुल गइल अब भाग।।३३।।आईं मिलके करीं जा, माई के गुनगान।सुन लहले सब बात के, करुनाकर भगवान।।३४।।..... भजनदे दीं तनिका ध्यान प्रभु जी दे दीं तनिका ध्यान।कऽ दीं अब कल्यान प्रभु जी दे दीं तनिका ध्यान।।ये दुनिया में बइठल रउये सगरे कार कराईंजे के जहँवा चाहीं तहँवा ले जाके पहुँचाईंरउरा किरपा बिन ना होखे कवनो कार महान प्रभु जी दे दीं तनिका ध्यान।। कऽ दीं....।।\nभोजपुरी समाज पर आके संकट आज परल बाभोजपुरी माई के भगिया, लागे आज जरल बासंविधान टिरकावऽ ताटे देवे में असथान प्रभु जी दे दीं तनिका ध्यान।। कऽ दीं....।।\nलइकन के सब चाल देख के माई बिलखऽ ताड़ीमन से केहू मदद करे ना आवे कबो अगाड़ीलाज लुटावे में सब भीड़ल बा अपने संतान प्रभु जी दे दीं तनिका ध्यान।। कऽ दीं....।।\nलइकन के मनवा में प्रभु जी सरधा भाव जगा दींनेक नीयती भीतर भर के हर मतभेद भगा दींमाई के मरजादा खातिर जागे अब स्वाभिमान प्रभु जी दे दीं तनिका ध्यान।। कऽ दीं....।।\nबरतराज के विनती सुन के आ के लाज बँचाईंअपना माई के गुनगनवा मन से हमनी गाईंमाईं के इज्जत राखे में हो जाईं बलिदान प्रभु जी दे दीं तनिका ध्यान।। कऽ दीं....।। Views: 59\nTags: bhajan, bhojpuri, dohawali, vikal, vratraj Like 14 members like this\nComment by Manoj Kumar on October 6, 2012 at 10:14pm गुरुजी, प्रणाम आ जय भोजपुरी.\nभोजपुरी माई के दशा के दोहारुप में सटीक वर्णन ... आ ओतने नीमन भजन, जे के पढला के बाद मन बरबस गुनगुना रहल बा. दे दीं तनिका ध्यान प्रभु जी दे दीं तनिका ध्यान।कऽ दीं अब कल्यान प्रभु जी दे दीं तनिका ध्यान।।\n....जय भोजपुरी! Comment by Ashutosh Ranjan on October 8, 2012 at 5:43pm गुरु जी प्रणाम,\nओह हो हो....अब का कहल जाऊ रउरी एह रचना के...भोजपुरी माई के व्यथा आ फेर ओह व्यथा से मुक्ति पावे के भजन..साँचहू रोम रोम सिहर गईल...बहुत बढ़िया..अति उत्तम.....\nजय भोजपुरी Comment by sanjay kumar singh on October 8, 2012 at 7:03pm गुरु जी प्रणाम ,\nभोजपुरी माई के व्यथा कथा रौवा एतना करीब जाके लिखले बानी कि एक एक शब्द आंखि में प्रतिबिम्ब बन के दिख रहल बा । जवना माई के संतान अपना माई के माई कहे में लजालन ,उपेक्षा के शिकार ओह माई के दर्द कुछ ऐसने होला जवन रौवा बतवले बानी । राउर ई दोहावली शायद ओह बहिर हो चुकल कानन तक पहुंच जाव जवन अपना माई के चित्कार नैखन सन सुन सकत ।\nजय भोजपुरी Comment by नबीन भोजपुरिया ( NB ) on October 9, 2012 at 9:50pm गुरुजी प्रनाम आ जय भोजपुरी शब्द नईखे , एह रचना के पढला के बादो अगर भोजपुरियन के करेजा ना फाटल त फेरु उ इंसान त होईये ना सकेला । बेजोड ! अदभुत , भाव से भरल ई रचना ना ई चित्कार ह भोजपुरिया माई के ! जय भोजपुरी Comment by Anoop Srivastava on October 19, 2012 at 11:27am जय हो ...अदभुत .... कुछु कहला से भाव खतम हो जाई .... ओही मे डूबल बानी ..जय हो ....जय भोजपुरी । Comment


अपना बारे में सोच के कमाल – Anjoria\nअपना बारे में सोच के कमाल\nनवम्बर 19, 2010 आत्मविश्वास, प्रबंधन, सफलता\nएक बेर के बाति हऽ. अमेरिका के एगो शहर में एगो व्यवसायी करजा में डूबल रहे आ ओकरा कवनो राह ना लउकत रहे. महाजन लेहना खातिर जियल जंजाल बनवले रहलें स. ऊ एगो पार्क का बेंच पर मूड़ी लटकवले सोचत बइठल रहुवे कि का कइल जाव ?\nतलही एगो बूढ़ आदमी आइल आ कहलसि, “हम देखत बानी कि तू परेशान बाड़ ? का बाति बा ?” फेर ओकर परेशानी सुन के कहलसि कि शायद ऊ ओकरा खातिर कुछ कर सकेला. ऊ नाम पुछलसि, एगो चेक लिखलसि आ ओकरा के देत कहलसि, “ठीक एक साल बाद एहिजे तोहरा से भेंट होखी. ओह दिन अगर तू ओह लायक हो गइल रहऽ त वापिस कर दीहऽ.”\nव्यवसायी देखलसि कि ओकरा हाथ में ५ लाख डालर के चेक बा जवना पर जॉन डी रॉकफेलर के दस्तखत बा ! (रउरा “प्रबंधन में रॉकफेलर आदत” का बारे में सुनले होखब.)\nऊ सोचलसि कि रुपिया के चिन्ता त तुरते दूर हो गइल. बाकिर ऊ ओह चेक के ना भँजावे के तय कइलसि. सोचलसि कि जबे जरुरत पड़ी तब ई चेक बड़लहि बा अपना बिजनेस के बचावे खातिर.\nआ ऊ नया उमंग से अपना धंधा में फेर लाग गइल. महाजनन से चुकता के नया समय ले लिहलसि, कई गो बड़हन सौदा कर लिहलसि आ कुछेके महीना में ओकर करजा चुकता हो गइल रहे आ ऊ फायदा कमावल शुरु कर दिहले रहुवे.\nएक साल बाद ऊ ओह चेक के ले के फेर ओहि पार्क में बइठल इन्तजार करत रहुवे आ सही समय पर ऊ बूढ़ फेर नमूदार भइल. बाकिर जबले ऊ चेक वापिस कर पाइत तबले एगो नर्स धावल आइल आ ओह बूढ़ के पकड़ि लिहलसि. कहलसि, “हमरा खुशी बा कि हम इनका के ध लिहनी. उमीद बा कि रउरा कवनो परेशानी ना भइल होखी. ई हमेशा घर से भागत रहेलें आ मिले वाला से आपन परिचय जॉन डी रॉकफेलर बतावेलन.” आ ऊ ओह बूढ़ के ले के चलि गइल.\nअब व्यवसायी भँउचक होके सोचे लागल. बाप रे, पूरा साल हम ओह चेक का भरोसे खरीदत बेचत रहली कि कवनो विपत्ति में ५ लाख डालर त बड़ले बा. आ तब ओकरा भान भइल कि ओकरा सफलता का पाछे ऊ चेक ना रहुवे, बलुक ओकर आत्मविश्वास रहुवे जवना का बल पर सगरी सफलता मिल गइल.\nत बस, सोचत का बाड़ऽ? आगा बढ़ऽ, जवन सही काम करे के चाहत बाड़ऽ पूरा आत्मविश्वास का साथे करऽ. तहरा साथे भगवान के कई लाख डालर के आशीर्वाद बा आ ओकरा भरोसे आ अपना शुभचिन्तकन का भरोसे तू सफल हो लेबऽ.\nमालूम ना कोलकाता में पत्रकारिता में लागल लोकनाथ तिवारी के ई रचना कहाँ से मिलल भा ई केकर लिखल हऽ. हमरा के ईमेल से भेजलें त हमरा अतना सही लागल कि सोचनी कि प्रकाशित कर दीं.\nकॉमन एडमिशन टेस्ट कैट का बारे में\nभोजपुरी के डिप्लोमा आ सर्टिफिकेट कोर्स\nOne thought on “अपना बारे में सोच के कमाल”\nनवम्बर 19, 2010 को 6:55 अपराह्न पर\nरऊरा एकरा के प्रकाशित कर के अंजोरिया के पाठकनि के एगो बढ़िया आर्टिकल परोसले बानी, धन्यवाद…\nराउर ऊर्जा नवहियन के मात दे दिही..भगवान राऊर ऊर्जा के बरकरार राखसु..लोकनाथ


आपन बात: बिग बॉस के घर में छठी माई के प्रसाद - JaiBhojpuri.com\nआपन बात: बिग बॉस के घर में छठी माई के प्रसाद\nPosted by Admin on November 13, 2010 at 9:00pm\nमुंबई। एह खबर से शायद कई लोगन के ताज्जुब होई, लेकिन हमनी का आखिरकार एगो अइसन काम कइ देहनी जा, जेकरा बारे में बहुत लोग सोचले भी ना होई। आज दोपहर 3:20 बजे जब भोजपुरिया डॉट कॉम के ओर से राजेश पाठक जी बिग बॉस के निर्माता कंपनी के छठी माई के पावन प्रसाद देहनी, त ई भोजपुरिया संस्कृति खातिर एगो नया क्रांति के संदेश रहे। ई प्रसाद एगो अइसन "घर" में रहि रहल हमनी के आपन मनोज तिवारी खातिर रहे, जवना कार्यक्रम में शायद लोग कबो भगवान के बारे में सोचतो ना होई।बात शुरु भइल पिछला हफ्ता, जब हमनी का भोजपुरिया डॉट कॉम के ओर से हर साल होखे वाला छठ प्रसाद वितरण कार्यक्रम के योजना बनावत रहनी जा। हर साल हमनी से छठी माई के प्रसाद पाये वाला लोगन के लिस्ट में एगो नाम (मनोज तिवारी) अइसन रहे, जवन कि हमनी के दिल के त करीब बा, लेकिन उनका "बिग बॉस" के घर में रहला का वजह से उनका तक छठ के प्रसाद पहुँचावल संभव ना लउकत रहे। हमनी का तुरंत एह दिशा में संभावना टटोलल शुरु कइनी जा, कि आखिर एह स्थिति में का कइल जा सकेला। मनोज तिवारी के कुछ करीबी लोगन से बात कइला के बाद फैसला लिहल गइल कि एह दिशा में कार्यक्रम के संचालक लोग से बात कइल जाव।तार से तार जुडत गइल, आ हमनी का एंडेमोल इंडिया (बिग बॉस के निर्माता कंपनी) के एगो बडहन अधिकारी से एह बारे में चर्चा कइनी जा। उनकर रुख त सकारात्मक रहे, लेकिन ऊ कुछ भी निर्णय लेवे से पहिले अपना टीम से बात करे खातिर कुछ वक्त लेहलन। उनका से जब हमनी का दोबारा बात करे के कोशिश कइनी जा, त अपना व्यस्तता का वजह से ऊ फोन ना उठवलन। एकरा बाद भी जब उनकर फोन ना आइल, तब "बिग बॉस" के घर में प्रसाद भेजे के हमनी के ई प्रयास दम तूडत लागल, लेकिन छठी माई के कुछ अउरे मंजूर रहे। अगिला दिन जब भोजपुरिया डॉट कॉम पर छठ प्रसाद के ऑनलाइन बुकिंग शुरु भइल, त सबेरे से हमनी के कार्यालय में काफी गहमा-गहमी रहे। देश भर के मीडिया अपने आप में अनोखा, आ दुनिया के सबसे बडहन छठ प्रसाद वितरण के एह मुहिम के सराहना में लागल रहे, आ ओही बीचे बिग बॉस के संचालक लोगन के फोन आ गइल। "आप हमें शनिवार को प्रसाद दे दें, और हम उसे रविवार को बिग बॉस के घर के भीतर मनोज तिवारी तक पहुँचा देंगे," ई सुनते साथ हमनी के टीम में खुशी के लहर दौड गइल। एह खुशी के पिछे सबसे बड कारण ई रहे कि हमनी का एगो अइसन व्यक्ति तक छठी माई के प्रसाद पहुँचाये में सक्षम हो गइल रहनी जा, जे हमेशा हमनी के छठ प्रसाद वितरण के एह मुहिम के सराहना कइले बा, आ पिछला साल त ऊ हमनी के एह मुहिम के सहयोगी भी रह चुकल बाडन। अब शुरु भइल तैयारी मनोज तिवारी का बाकी लोगन खातिर शनिचर के छठ घाट से लौटला के तुरंत बाद प्रसाद पहुँचाये के... चूंकि हमनी का जमशेदपुर में बानी जा, त ई बात कवनो कम मुश्किल ना रहे। पहिले सोचल गइल कि एहिजा से हमनी के एगो प्रतिनिधि जाके मुंबई में प्रसाद कार्यक्रम के संचालकन तक पहुँचा आई। एह बारे में कई लोगन से भइल चर्चा के दौरान नवीन भाई एगो नाम सुझवलन - राजेश पाठक जी के। राजेश जी जय भोजपुरी परिवार के पुरान सदस्य हईं, आ मुंबई में ही रहेनी। भोजपुरी के प्रति समर्पित, आ एगो बडहन पेट्रोलियम कंपनी में इंजीनियर के पद पर काम कइ रहल राजेश जी के जब हमनी का पहिला बेर फोन कइनी जा, त एह इंजीनियर के पिछे छिपल भोजपुरिया सामने आ गइल। "रउआ लोग चिंता मत करीं, हम सब व्यवस्था क लेब..." आ राजेश भाई अपना वादा पर खरा उतरनी। आज सबेरे छठ घाट से लवट के फेर राजेश भाई से बात भइल, आ दोपहर में बिग बॉस के संचालकन के प्रसाद भेजे के तैयारी कइल गइल। राजेश भाई आ उनकर धर्मपत्नी मनीषा पाठक जी मिल के प्रसाद बनवइला से लेके ओकर पैकिंग कइला तक के हर काम पूरा लगन से कइल लोग, आ हमरा इ कहे में तनिको गुरेज नइखे कि इनका बगैर "बिग बॉस" में छठी माई के प्रसाद भेजे के कल्पना भी संभव ना रहे। एह आयोजन में सहयोग खातिर भोजपुरिया डॉट कॉम के पूरा टीम अपना परिवार के एह सदस्य के ई योगदान कहियो ना भूलाई, काहें कि आज ले हमनी के टीम के एक सदस्य के छोड के केहु अउर से राजेश भाई से कबो मिलल भी नइखे, लेकिन अब हमनी के मन में इच्छा बा कि जल्द से जल्द मुलाकात होखे, भोजपुरी के एह सजग सिपाही से... वईसे एह कार्यक्रम मे सबसे बडहन योगदान त छठ माई के बा छठ माई के आशिर्वाद के बा। दोपहर में एक पल खातिर जब हमनी के ई बतावल गइल कि शायद हमनी के मुंबई का जगह अब लोनावला जाके प्रसाद पहुँचाये के पडी, त मन में तरह-तरह के आशंका उठे लागल। हमनी का तुरंत मुंबई में कुछ लोगन के लोनावला जाये खातिर तैयार करे लगनी जा, लेकिन छठी माई के कृपा से एगो फोन दोबारा आइल, आ हमनी के बतावल गइल कि मुँबई से लोनावला जा रहल "बिग बॉस" के गाडी के आधा घंटा तक रोकल जा रहल बिया, आ ओतना समय काफी रहे ई प्रसाद पहुँचाये खातिर... प्रसाद त शायद अभी ले मनोज तिवारी के भी मिल गइल होई, लेकिन हमनी का सांस रोक के प्रतीक्षा कर तानी जा, कि आखिर बिग बॉस के घर में रह रहल लोग एकरा के कवना तरह से लेता। राष्ट्रीय मीडिया में, आ खास कर के युवा वर्ग के चहेता एह कार्यक्रम के मंच के जरिये हमनी का कोशिश कर तानी जा भोजपुरिया समाज के नवहा लोगन के बीच अपना भाषा आ संस्कृति के एगो अलग पहिचान बनाये के। अगर बिग बॉस के घर में छठी माई के प्रसाद पहुँच सकेला, त एह से हमनी के नवहा लोगन के आपन भाषा, आपन संस्कृति आ अपना पहचान के लेके गर्व होई, आ ओह लोगन के मानसिकता में एगो बदलाव त जरुर आई। वइसे बदलाव बाकी लोगन के मानसिकता में भी आई, जेकरा खातिर ई एगो नया अवसर होई, भोजपुरिया संस्कृति के करीब से जाने आ समझे के, आ हमरा भरोसा बा कि बिग बॉस के ई मंच एह दिशा में एगो सकारात्मक रोल अदा कर सकेला। अंत में बस एतने कहब कि भोजपुरिया डॉट कॉम परिवार आभारी बा आनन्द जी के, प्रमोद पाण्डेय जी के, विकास सिंह जी के, प्रभुनाथ राय जी के, शशिकांत सिंह जी के, बिग बॉस के पूरा टीम के, आ हर ओह आदमी के, जे एह अभियान में हमनी के प्रत्यक्ष या परोक्ष रुप में सहयोग कइल। रउआ लोगन के सहयोग से हमनी का भोजपुरी के दुनिया में एगो नया पहचान दिलायेब जा, ई वादा बा... आईं, भोजपुरी खातिर कुछ कइल जाव... Views: 19\nComment by FAIYAZ AHMAD [RINKU] on November 13, 2010 at 10:14pm भोजपुरी समाज और भोजपुरी परम्परा के सम्मान के आज एगो नया उचाई मिलल बा|\nहम धन्यवाद देत्बानी भोजपुरिया डॉट काम के ,जय भोजपुरी के एडमिन टीम के और ओह सिपाही के जून आपण कीमती वक्त से कुछ वक्त निकाल के एह शुभ काम में सहयोग देहलन राजेश भाई आ उनकर धर्मपत्नी मनीषा पाठक के बहुत बहुत धन्यवाद |\nकेहू सोचलो न होई कि छठ के प्रसाद बिग बोस के घर में भी जा सकत बावे और हमरा पूरा यकीन बावे कि जब बिग बोस में मनोज तिवारी और बाकि लोगन के इ प्यार से लबरेज प्रसाद मिली ता उ लोग भाव विभोर हो जाई |\nऔर सब से बड़ा बात ता इ बावे कि दुनिया देखली कि आज भी भोजपुरिया भाषी लोग आपना भाषा,समाज ,लोग रीती रिवाज और परम्परा के केतना प्यार करेला |\nहम फिर धन्यवाद देत्बानी हर ओह आदमी के जे छठ प्रसाद वितरण के कार्येक्रम से जुडल रहल हावे | Comment by नबीन भोजपुरिया ( NB ) on November 13, 2010 at 11:23pm एडमिन जी प्रणाम आ जय भोजपुरी\nएह पहल के जेतना भी तारीफ कईल जाउ उ कम कहाई । आ रउवा बहुत ही सरल रुप जय भोजपुरी के एक एक् सद्स्य के भाव लिख देले बानी । राजेश भाई के आ भउजाई के प्रयास के त कहे के नईखे । राजेश भाई बलिया से ही हई आ हमनी के परम मित्र हई जा । बाकी त सब बताईये देले बानी रउवा ।\nहमरा एगो चीज जवन बहुत बरियार लागल हा आ जवना खातिर हम जय भोजपुरी के एह साईट के हार्दिक बधाई दिहल चाहब उ बा की " एह पहल से बहुत लोगन के शंका संशय और मानसिकता बदल जाई जे भोजपुरी के गंवार भा अनपढ के भाषा बुझेला "\nएह साईट से जुडला के हम अपना के केतना गर्वांवित महसुस करत बानी वोह के शब्दन मे हम ना बता सकेनी बस इहे कहब की " हे छठ मईया एह साईट पे आपन आशिर्वाद बनवले रही , जवना से भोजपुरी के सेवा दिन दुनी रात चौगुनी होत रहे ।\nअपना भाव के अपना दिल के बात के एजुगा लिखला खातिर रउवा के बहुत बहुत धन्यवाद एडमिन जी ।\nजय भोजपुरी जिया भोजपुरी Comment by S Rajesh Kumar Pathak on November 14, 2010 at 9:26am एडमिन जी प्रणाम आ जय भोजपुरी\nHindi font mein likhe ke abhi aadat maikhe bhayeel... maafi chaahathaani ekaraa khaatheer...\nhamaar soubhagya ba ki hamraa ke ekar mauka dihal gayeel haa...Mera bahut hi chhotta role tha isme, asli ground work tha Sudhir bhai thaiyaar kayile rahaniyaa... Chhatti maiya ke prasad jethnaa baatal jaala othane okar mahatva badhath jaalaa...\nJai Chhatti Maiya... Sabke manokaamna pooraa kareen...\nJai Bhojpuria Samaaj\nJai Bhojpuri dot com Comment by Anoop Srivastava on November 14, 2010 at 12:40pm एडमिन जी प्रणाम आ जय भोजपुरी ,\nमन प्रसन्न हो गइल , रउआ के आ ए अभियान से जुड़ल सब लोगन के हार्दिक बधाई ......।\nजय भोजपुरी ...। Comment by SURAJ DWIVEDI 'SARAS' on November 14, 2010 at 1:33pm एडमिन जी प्रणाम आ जय भोजपुरी।\nराउवाँ सब के ई पहल के कवने तरे सराहना करीं , हमरा ना बुझा ता।\nए प्रसाद वितरण कार्यक्रम मे शामिल सबका के बधाई आ कोटि कोटि धन्यवाद बा। आ हम ईशवर से विनती करब की ऊ अईसहीं निरंतर आप सब के हर कदम पर सफलता दें।\nहमरा ई कहत में तनिको झिझक ना बुझा ता कि मौजूदा समय मे भोजपुरी के विकास खातिर भोजपुरिया डाट काँम परिवार के बहुत महान योगदान बा....बहुत महान योगदान ।।।\nजय भोजपुरी Comment by Abhay Tiwari on November 14, 2010 at 2:01pm Jai Ho !!!! Mangalmay Ho !! Comment by Ashutosh Ranjan on November 14, 2010 at 3:25pm एडमिन जी प्रणाम,\nएह अभियान के जेतना तारीफ़ कईल जाओ कम बा..हमार हार्दिक बधाई बा एह अभियान से जुडल हर व्यक्ति के आ शुभकामना बा सारा भोजपुरिया समाज के की छट्ठी माई सबपर आपण कृपा दृष्टि बनवले राखस.\nजय भोजपुरी Comment by satish kumar singh on November 14, 2010 at 4:08pm bahut bahut dhanybad admin ji............................. Comment by SHIV SHARAN SINGH on November 14, 2010 at 10:11pm bahute neek kaam kaila ha bhaiyaa log.Apane mahtari se bad jag me koi naa hola,aur chhath maiya ta jagat ke mahtari hayi,aaj jetna samman eh parv ke ba u dekh ke lagela ki sari duniya jaldiye hum han ke chhath vaale desh ka bolave lagi. Comment by Rajesh kumar singh on November 15, 2010 at 1:21am बहुते सराहनीये कार्य कैले बानी एडमिन जी !\nजय भोजपुरी के सारा परिवार के बधाई हो !\nइई समाचार पढ़ के ता हमर मन ख़ुशी से झूमता\nऔर गदगद होता !\nहम ता बहुते गर्व महसूस करत बानी की हम जय भोजपुरी के एगो सदस्य बानी !\nबहुते बढ़िया !\nबस इसने पूरा इमानदारी से आपन संस्कृति और भाषा के मान बढ़ाते रही !\nहमनी के पूरा सहयोग रही !\n~~~जय भोजपुरी - आई भोजपुरी खातिर कुछ करल जाव~~~ Comment


फीफा विश्व कप 2018 : आज पांचवे दिन के हो...\nadmin ,Vniindia.com | Monday June 18, 2018, 08:06:00 | Visits: 118\nमॉस्को/ नई दिल्ली, 18 जून, (वीएनआई), रूस में खेले जा रहे फीफा विश्व कप के 21वें संस्करण में आज पांचवे दिन के मैच इस प्रकार है :-\n1. स्वीडन vs साउथ कोरिया - दोपहर 5:30 बजे\n2. बेल्जियम vs पनामा - शाम 8:30 बजे\n3. टयूनिशिया vs इंग्लैंड - रात 11:30 बजे


22 मार्च 2018, बियफे चार बजे ले भोजपुरी पट्टी से सात गो खबर – टटका खबर\nमाई के प्रताप से एहिजा अंग्रेजनो के माथ नवावे पड़ल रहुवे\nदेवरिया, 22 मार्च (वार्ता). देवरिया जिला मुख्यालय से करीब सात किलोमीटर दूर अहिल्वार गांव में अहिलवार देवी के प्रताप का आगे अंग्रेजनो के आपन फैसला बदलत माई के प्रताप का आगे माझ नवावे के पड़ल रहुवे.\nजानकार बतावेलें कि करीब 110 साल पहिले बनारस आ बिहार रूट पर मीटर गेज रेलवे लाइन बिछावे के काम चलत रल ओह घरी अंग्रेज अधिकारी फैसला कइलें कि रेल लाइन सीधे जात एह मंदिर से हो के गुजरी. गाँव वालन के विरोध का बावजूद माई दुर्गा के पिंडी का ठीक ऊपर से रेलवे पटरी बिछावे के काम शुरू हो गइल. बाकिर अंग्रेज अफसरन के होश तब उड़ गइल जब साँझे बिछावल पटरी सबेरे टूटल मिलल. पहिले त एकरा के कवनो आदमी के शरारत मानल गइल बाकिर दुबारा बिछावलो पटरी अगिला दिने फेरु टूटल मिलल. महीनन का कोशिश का बादो जब काम पूरा ना भइल त हार थाक के पटरी 100 मीटर दक्खिन से बिछावे के फैसला लीहल गइल. अतने ना रेलवे ट्रैक निर्माण सफल होखे एह ला अंग्रेज अफसर माई के मंदिर के जीर्णोद्धारो करवलें. तब जा के रेल पटरी बिछावे के काम पूरा हो सकल.\nएह सिद्धपीठ मंदिर में सालो भर श्रद्धालुअन के तांता लागल रहेला बाकिर चईत आ कातिक के नवरात्रि का दौरान लाखों भक्तजन एहिजा आपन मनोकामना लेके पहुंचेले. कहल जाला कि जेही सच्चा मन से एह दरबार में आइल ओकर मनोकामना माता अवश्य पूरा कइली.\nबलिया में दू समुदाय का बीच झडप, 12 जने गिरफ्तार\nबलिया 22 मार्च (वार्ता). बलिया के बांसडीह रोड थाना के दिउली गांव में काल्हु साँझ मामूली बाति पर दू गो सम्प्रदाय के लोग आमने सामने आ गइल रहे. एगो के पूजा स्थल से जात एगो नवही के दोसरा वर्ग के लोग पीट दिहलसि. ऊ अपना टोला से आपन दोल बिटोर क के आइल आ दुनु तरफ के लोग अपने में भिड़ गइल. जानकारी पावते पुलिस चहुँपल आ लाठी भाँज के मामिला शान्त कइलसि. दुनु तरफ के 36 जने का खिलाफ केस लिखाइल बा आ ओहमें से एक दर्जन लोग के पुलिस हिरासत में ले चुकल बिया.\nजौनपुर में ट्रक का चपेटे में आके मरद मेहरारू के मौत\nजौनपुर , 22 मार्च (वार्ता). गौराबादशाहपुर इलाका में ट्रक से धक्का लगला का बाद मोटरसाइकिल सवार मरद मेहरारू के मौत हो गइल. बतावल जात बा कि उमरी गांव के लक्ष्मण गौतम ( 45 ) अपना मेहरारू शांति देवी ( 40) का साथे मोटरसाइकिल से कही जात रहलें जब ग्रामोदय इंटर कालेज का सोझा एगो ट्रक से धक्का लाग गइल. एह हादसा में दुनु जने के मौत हो गइल आ ट्रक चालक ट्रक छोड़ के भाग गइल.\nगोण्डा के वरिष्ठ पत्रकार छेदीलाल के निधन\nगोण्डा, 22 मार्च (वार्ता) गोण्डा के वरिष्ठ पत्रकार छेदीलाल अग्रवाल के आजु 72 बरीस का उमिर में ब्रेन हेमरेज होखला से निधन हो गइल. छेदीलाल अग्रवाल पिछला 45 बरीस से यूनाईटेड न्यूज ऑफ इण्डिया के आपन सेवा देत रहलें. 18 बरीस का उमिरे से पत्रकारिता में लाग गइल छेदीलाल अग्रवाल जनमोर्चा, प्रेरणा, आज, दैनिक जागरण जइसन अखबारन मे सम्पादक, प्रभारी का रुप मे काम कइले रहलन. आ करीब 30 बरीस ले दैनिक जागरण के जिला संवाददाता रहलें.\nअंग्रेजी शराब का साथे तस्कर गिरफ्तार\nबगहा 22 मार्च (वार्ता) पश्चिम चंपारण जिले में बथवरिया इलाका के चंद्राहा गांव में एगो घर पर छापामारी का बाद पुलिस 58 बोतल अंग्रेजी शराब बरामद कइलसि आ एह धंधा में लागल तस्कर ललन राम के गिरफ्तार क लिहलसि. ओकरा के आजु न्यायिक हिरासत में बगहा उपकारा भेज दीहल गइल बा आ पुलिस अब ओकरा बाप आसाया राम के जोहत बिया.\nदेव छठ मेला : हर तरफ गूंजत बा छठी मईया के गीत\nऔरंगाबाद 22 मार्च (वार्ता) औरंगाबाद जिला के ऐतिहासिक, धार्मिक आ पौराणिक स्थल देव में चइती छठ व्रत का मौका पर काल्हु से शुरू भइल चार दिन के राजकीय छठ मेला के रौनक देखते बनत बा. आ पूरा मेला इलाका छठी मईया के गीतन से गुंजायमान बा. जिलाधिकारी राहुल रंजन महिवाल बतावत बाड़ें कि देव छठ मेला में देश भर से आवे वाला श्रद्धालु आ व्रतियन के सुविधा ला पिए के पानी, बिजली, स्वास्थ्य सेवा, सुरक्षा, परिवहन, आ आवासन वगैरह के बेहतर व्यवस्था कइल गइल बा. मेला के शांति व्यवस्था ला 450 दंडाधिकारियन के अलावा अतने पुलिस अधिकारियन के आ हजारों जवानन के तैनाती कइल गइल बा.\nगाजीपुर में जीप-मोटरसाइकिल के टक्कर में नवही के मौत\nगाजीपुर, 22 मार्च (वार्ता) मोहम्मदाबाद युसूफपुर इलाका में तढ़वा गाँव का सोझा एगो जीप आ मोटरसाइकिल के आमने सामने भइल टक्कर में मोटरसाइकिल सवार सिकंदरचक गांव के प्रमोद राजभर (23) के ओहिजे मौत हो गइल जबकि मुकेश राजभर आ रमेश राजभर घवाहिल हो गइलें. एह लोग के अस्पताल चहुँपावल गइल आ इलाज चलत बा.\nTags: औरंगाबाद, गाजीपुर, गोण्डा, चंपारण, जौनपुर, देवरिया, बगहा, बलिया


Wallem Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nवर्तमान：home > Wallem Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित >\nBihar Election 2020: बिहार चुनाव मWallemें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंगंडम बैताल: गुनप्लार वार्फरBihar Election: बीजेपी ने झोंकी ताकत, आरा-बक्सर मेंएरिन के किस्से जेपी नड्डा तो अरवल समेत तीन जगहों पर गरजेंगे योगी\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीगंडम बैताल: गुनप्लार वार्फर\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंWallem\nपिछला：केन्द्रीय राज्य मंत्री रेणुका सिंह कोरोना पॉज़िटिव, BJP नेता की कोविड-19 इलाज के दौरान मौत\nCopyright 2020 © www.naminori-ex.com भीकनगांव All Rights Reserved Google Sitemap


पवन सिंह – Anjoria\nमार्च 10, 2015 Editor\nभोजपुरिया हीरो पवन सिंह के मेहरारू नीलम सिंह के फाँसी लगवला के कारण जाने खातिर मुंबई पुलिस तीन घंटा ले उनुका बाबूजी, माई आ भसुर से पूछताछ कइलसि बाकिर एह…\nमार्च 9, 2015 Editor\nपिछला साल दिसंबर 2014 में भोजपुरी सिनेमा के बड़का स्टार आ मशहूर भोजपुरी गायक पवन सिंह अपना बड़का भाई के साली नीलम से शादी रचवले रहुवन. पिछला शनिचर रात नीलम…\nहालही में रिलीज भइल फिलिम ‘योद्धा’ में भोजपुरी सुपरस्टार पवन सिंह के जोड़ी स्टार अभिनेत्री मधु संगे बनावल गइल बा. पवन आ मधु के जोड़ी एहसे पहिले फिलिम ‘एक दूजे…


भोजपुरी के विकास से हिन्दी अउरी समृद्ध होखी | जोगीरा\nHome Bhojpuri Film Industry News News in Bhojpuri भोजपुरी के विकास से हिन्दी अउरी समृद्ध होखी\nदिल्ली में आयोजित भोजपुरी लिटरेचर फेस्टिवल में देश भर से आइल वक्ता लोग एक सुर में कहलक कि भोजपुरी के विकास से हिंदी के भी विकास होइ। देश भर के भोजपुरी साहित्यकार, पत्रकार, लेखक, रंगकर्मी, अभिनेता एह उत्सव में शामिल भइलें। एह कार्यक्रम के आयोजन भोजपुरी एसोसिएशन ऑफ़ इंडिया ‘ अउरी मैथिली भोजपुरी अकादमी, दिल्ली सरकार के संयुक्त तत्वावधान में भइल।\nउद्घाटन सत्र में अखिलेश मिश्र, डीजी आई सी सी आर, डॉ रमा, प्रचार्य- हंसराज कॉलेज अजीत दूबे, राष्ट्रीय अध्यक्ष, विश्व भोजपुरी सम्मेलन मृत्युंजय सिंह, डीआईजी, होम गार्ड, प. बंगाल , अभिनेता सत्यकाम आनन्द अउरी महात्मा गाँधी केन्द्रीय विश्व विद्यालय मोतिहारी के उप-कुलसचिव ज्वाला प्रसाद आपन आपन बात राखल।\nएह क्रम मे अजीत दुबे कहलें कि भोजपुरी के कवनो भी भाषा से शत्रुता नइखे। भोजपुरीया लोग स्वाभाव से राष्ट्रवादी होखेला। बाकिर अब वक्त आ गइल बाटे कि एकरा के आठवी अनुसुची मे जगह देहल जाव।\nउद्घाटन सत्र में भोजपुरी लिटरेचर फेस्टिवल के संयोजक जलज कुमार कहले कि भोजपुरी हर तरह से एगो समृद्धशाली भाषा बाटे, जवना के लगे एगो आपन एगो गौरवशाली इतिहास बाटे। जवना पर हर भोजपुरीया गर्व कर सकत बाटे।\nअलग अलग सत्र में भोजपुरी के विविध आयाम पर चर्चा भइल। प्रथम सत्र में प्रो राम नारायण तिवारी, निलय उपाध्याय से आशुतोष कुमार सिंह भोजपुरी लोकगीतन में सामाजिक विमर्श विषय पर चर्चा कइले। श्री तिवारी कहले कि भोजपुरी लोग गीत के अध्यन अउरी विमर्श बहुत जरुरी बाटे । वरिष्ठ साहित्यकार निलय उपाध्याय कहलें कि सोहर के आधा राग में सामवेद गावल गइल बाटे। श्री तिवारी जोर देके कहलें कि भोजपुरी लोकगीत में हर तरह के विमर्श अउरी सन्दर्भ भरल पड़ल बाटे, बस जरुरत बाटे उनका के सहेजे अउरी सही अर्थ देवे के, वर्तमान दौर के सबसे बड़ मिथ्य ई बाटे की भोजपुरी में का बाटे ? जबकी भोजपुरी में एगि पुरा संस्कृति निवास करेला अउरी जेतना बात इहाँ पर समाजिक विद्रुपत के बारे में कइल गइल बाटे ओतना अउरी कही ना भेटाई।\nसमाजिक विमर्श पर बोलत ऊ कहले कहा कि ब्राह्मण के घर में वृत्तिया के पूजा दुसाध ही करावेला अउरी साह लोगन के घर में कुवंर के पूजा में बाहरी लोग ना जाला।ऊ इहो कहनलें कि अपना इहाँ एगो भ्रम फैलावल बाटे की कर्मकांड ब्राह्मण के देन हवे जबकि सत्य ई बाटे कि हर जात के आपन कर्मकांड पद्धति बाटे अउरी आपन कुल देवता बाड़े। ऊ इहो कहलें कि जलुआ में पुरुष निषेध बाटे, एकरा अलावे अउरी भी बहुत त्योहार बाटे जवन पूर्णतः नारीवादी बाटे। निलय उपाध्याय कहलें कि गीत समाप्त होला त संस्कृति समाप्त हो जाले। जहवाँ गीत ना उहवाँ करुणा ना। श्री उपाध्याय कहलें कि सबसे पहिलका गीत सोहर हवे अउरी संगीत के उत्पत्ति विन्ध्याचल में भइल रहे। ऊ इहो कहलें कि भोजपुरी के लोकगीत में स्त्रीवाद प्रारंभ से ही रहे।\nदूसरका सत्र में देवेंद्र नाथ तिवारी मातृभाषा के प्रसंगिकता अउरी बीच बहस मे भोजपुरी पर डॉ. जयकांत सिंह जय, प्रो सदानंद शाही अउरी अजीत दूबे से बातचीत कइलें ।डॉ. जयकांत सिंह जय कहलें कि मातृभाषा सबसे जरुरी हवे अउरी ई हर तरह के विकास में सहायक होखेला, भोजपुरी भाषा के हर कसौटी पर खरी उतरत बाटे। एही क्रम में प्रो सदानंद शाही कहनी कि गणित से मस्तिष्क के लॉजिकल विकास होखेला अउरी गणित ज्यादा आसान तबे होई जब ई मातृभाषा में पढ़ावल जाई।जेतना विकसित देश बाटे ओह सभी में मातृभाषा में पढ़ाई होखेला।अजीत दुबे कहलें कि भोजपुरी के आठवीं अनुसूची में शामिल भइला के अनेको लाभ बाटे।\nतीसरका सत्र में भोजपुरी साहित्य के पृष्ठभूमि अउरी नवलेखन पर चर्चा भइल। जेकरा में मृत्युंजय कुमार सिंह, डॉ ब्रजभूषण मिश्र, प्रकाश उदय के बातचीत केशव मोहन पांडेय से भइल। एह दौरान प्रकाश उदय कहनी कि भोजपुरी के सर्वश्रेष्ठ साहित्य के आइल अभी बाकी बाटे। डॉ. ब्रजभूषण मिश्र कहलें कि भोजपुरी में हर तरह के साहित्य भरल पड़ल बाटे अउरी नवलेखन भी हर विद्या में हो रहल बाटे। मृत्युंजय कुमार सिंह हाल में ही ज्ञानपीठ से आइल आपन भोजपुरी उपन्यास “गंगा रतन बिदेसी” के कुछ सन्दर्भ भी सुनवनी।\nअंत में कवि सम्मेलन के आयोजन भइल जेकरा में प्रकाश उदय, रश्मि प्रियदर्शनी, सरोज सिंह, सुशांत शर्मा, मिथिलेश मैकस,गुरुविंदर सिंह, ऋतुराज,अजमत अली, जयकिशोर जय और दीपक सिंह आपन आपन कविता पाठ कइलक आ दर्शक वर्ग के झूमे पर मजबूर कर देहलक।एह अवसर पर भोजपुरी साहित्य के विद्वान नागेन्द्र प्रसाद सिन्हा के भोजपुरी साहित्य के सेवा खातिर भोजपुरी एसोसिएशन ऑफ़ इंडिया के तरफ से लाईफ टाइम एचिवमेन्ट अवार्ड-2019 अउरी चम्पारन से आइल पंडीत चतुर्भुज मिश्र जी के पिछला २७ साल भोजपुरी पत्रिका ‘हाल-चाल’ के सम्पादित करेला अउरी चम्पारन के नयका पीढ़ी के भोजपुरी भाषा ला प्रेरित करे ला विशिष्ट सम्मान अउरी विनीता भाष्कर के कोहबर अउरी पीडिया चित्रकला के बढ़ावा देवे ला सम्मानित कइल गइल।एही मौका पर ‘भोजपुरी मंथन’ नाम के एगो मासिक पत्रिका के विमोचन कइल गइल।\nभोजपुरी लिटरेचर फेस्टिवल के कुछ फोटो\nभोजपुरी लिटरेचर फेस्टिवल\nभोजपुरी लिटरेचर फेस्टिवल-2019\nपिछला लेखकल्पना से उड़ान ले : जय भोजपुरी-जय भोजपुरिया\nअगिला लेखदिल्ली में भइल रंगश्री के प्रस्तुति भोजपुरी नाटक मास्टर गनेसी राम\nसुलतान बनने की तैयारी में लगें राजू सिंह माही


Pakdail Ba Medical Report Me (Pramod Premi Yadav) Lyrics – Lyrics in Hindi\nPakdail Ba Medical Report Me Is Superhit Bhojpuri Song Sung By Pramod Premi Yadav & Antra Singh Priyanka. This Song Is Released By Pramod Premi Entertainment Youtube Channel. Star Cast In This Video Are Pramod Premi Yadav & Rani Actress. The Lyrics Writer Of This Song Is Raushan Singh Vishwash While Music Director Is Priyanshu Singh.\nPakdail Ba Medical Report Me\nपकडाईल बा मेडिकल रिपोर्ट में !\nरिपोर्ट में !\nटेंशन में तू लागs तारु\nदिनों रतिया जागs तारु\nबेचैनी में बाड़ू ?\nअरे हs हो !\nएतना बेचैन तू तs रहलू ना छोट में\nका करी ?\nबोलs काहे ?\nनईहर के गलती ऐ जानू\nपकडाईल बा मेडिकल रिपोर्ट में\nजाये दे ! जाये दे !\nऐ ! नईहर के गलती ऐ सोना\nजाये दे इज्जत बचा ले !\nकेकरा से कही डर लागता\nई सब झगड़ा के घर लागता\nअरे बड़ी टेंशन में बानी हो !\nअरे कूल हो जो ! कूल हो जो !\nचलs कम्प्लेन पहिले कs दी हाई कोर्ट में\nकईसे हो ?\nनईहर के गलती ऐ सोना\nकेतनो समझाई ना मानता\nसईया जी हमार सब जानता\nअरे का करी ?\nकुछ समझे में नईखे आवत !\nसब जानता !\nराखs बिश्वास रौशन बाड़े सपोर्ट में\nराखs बिश्वास प्रमोद बाड़े सपोर्ट में\nसपोर्ट में ! सपोर्ट में !\nअरे एकदम से तू हमके फसा देहलs !\nReport Me !\nDino Ratiya Jaga Taru\nBechaini Me Badu ?\nAre Ha Ho !\nAetna Bechain Tu Ta Rahalu Na Chhot Me\nKa Kari ?\nBola Kahe ?\nNaihar Ke Galati Ae Jaanu\nJaye De ! Jaye De !\nJaye De Ejjat Bacha Le !\nKekra Se Kahi Dar Lagata\nE Sab Jhagra Ke Ghar Lagata\nAre Badi Tension Me Bani Ho !\nAre Cool Ho Jo ! Cool Ho Jo !\nKetno Samjhayi Na Manata\nSaiya Ji Hamar Sab Janata\nAre Ka Kari ?\nKuchh Samajhe Me Naikhe Aawat !\nSupport Me ! Support Me !\nAre ! Ekdam Se Tu Hamke Fasa Dehla\nmusic video of Pakdail Ba Medical Report Me (Pramod Premi Yadav) Lyrics\nMarad Abhi Bacha Ba Song Lyrics Hindi – Khesari Lal Yadav\nसरकार चलइले बा Sarkar Chalaile Ba Lyrics in Hindi – Khesari Lal Yadav


CAA के खिलाफ लालू के भोजपुरिया ट्विट का राबड़ी ने दिया भोजपुरिया जवाब फंसे नीतीश -\nलालू प्रसाद को खूब पता है कि CAA और NRC का सबसे बुरा असर गांव-गरीब लोगों पर पड़ेगा. इसलिए उन्होंने भोजपुरी में इसके खिलाफ ट्विट किया तो राबड़ी देवी ने भी ट्विट को रिट्विट करके भोजपुरी में ही अपना संदेश दिया है.\nलालू ने नीतीश कुमार को निशाना बनाते हुए लिखा कि “पलटूराम रंग बदलने में माहिर बाड़न। एक तरफ जनता के पीठ में छुरा भोके के काम करतारन ओही दुसर ओर गरीब के नागरिकता छिने खातिर सदन में समर्थन कईले बाड़न”\nइस ट्विट को रिट्विट करते हुए राबड़ी देवी ने लिखा “ई एकदम काला कानून बा! विनाश काले विपरित बुद्धि के चरितार्थ करता लोग। सरकार नौटंकी कर रहल बा। ई काला कानून लागू करे खातिर जागृति अउरू समर्थन खातिर शिविर लगावता ओउरू एगो कानून लागू ना होखे के बात कर रहल बा। बाकि जनता होशियार बा। एकनी के झांसा में जनता अब ना आई”।\nलालू प्रसाद ने ट्विट में कहा है कि जिसके मांबाप पढ़े लिखे नहीं हैं और उनके पूर्वजों के नाम पर जमीन जायदाद नहीं इस कानून के कारण वे देश की नागरिकता खो सकते हैं.\nउन्होंने ठेंठ भोजपुरी में लिका “जेकर बाप-दादा पढ़ल-लिखल नईखन अउरू ओकर बाप-दादा के नाम से कउनो जमीन जायदाद नईखे। एह बिल कारण उ एह देष के नागरिक ना मानल जाई”।\nCAA Lalu bhojpur twits Rabri devi bhojpuri twits\t2020-01-15\nPrevious: आतंक की आरोपी प्रज्ञा पर BJP का प्रेम DSP देविंदर के लिए प्रेरणा तो नहीं?\nNext: EXCLUSSIVE:7 साल में 500 शिक्षिकाओं ने क्यों छोड़ी नौकरी?


रक्सौल – टटका खबर\nहथियार समेत 15 जने गिरफ्तार\nमोतिहारी 04 जनवरी (वार्ता) रक्सौल इलाका पुलिस 15 जने के असलहा समेत गिरफ्तार क लिहलसि. पुलिस के कहना बा कि इ लोग एगो जमीन प कब्जा करे जुटल रहुवे जब पुलिस घेराबंदी क के एहलोग के ध लिहलसि. कुछ लोग भागे में सफलो हो गइल. एहनी का लगे से मिलल असलहा के कागजातो फर्जी लागत


भारत रत्न डा. राजेन्द्र प्रसाद (राजेंदर बाबू) – Anjoria\nभारत रत्न डा. राजेन्द्र प्रसाद (राजेंदर बाबू)\nजून 21, 2010 डा. राजेन्द्र प्रसाद\nसदियन से भोजपुरिया माटी के एगो अलग पहिचान रहल बा. ई माटी खाली भोजपुरिए समाज के ना बलुक माई भारती के अइसन-अइसन लाल देहलसि जे लोग भारतीय समाज के हर एक क्षेत्र में एगो नया दिशा अउर ऊँचाई देहल अउर विश्व स्तर पर माई भारती के परचम लहरावल. भोजपुरिया माटी के सोन्ह सुगंध से सराबोर ई महापुरुष लोग खाली भारते का ना बलुक पूरा दुनिया के राह देखावल अउर एगो सभ्य अउर शांति से भरल समाज बनावे में अहम भूमिका निभावल लोग. ई उहे भोजपुरिया माटी हS जवने के संत कबीर अपनी विलक्षणपन से, भगवान बुद्ध अपना उपदेशन से त शांति, सादगी के दूत अउर महान राष्ट्र प्रेमी बाबू राजेंद्र अपना विद्वता अउर कर्मठता से सींचले.\nमाँ भारती के ई अमर सपूत, बाबू राजेंद्र प्रसाद3दिसंबर 1884 के बिहार की सीवान जिला के जीरादेई गाँव में अवतरित हो के भोजपुरिया माटी के धन्य क देहने. भोजपुरिया माटी जवन भगवान बुद्ध, भगवान महाबीर, संत कबीर आदि लोगन की कर्मन के साक्षी रहल बिया, एगो अउरी महापुरुष के अपनी अँचरा में पा के सुवासित अउर गौरवान्वित हो गइल. अउरी हाँ अपनी ए लाल के तेजस्वी मुख-मंडल देखि के धरमपरायन माई श्रीमती कमलेश्वरी देवी फूले ना समइली अउर बाबूजी श्री महादेव सहाय जे संस्कृत अउरी फारसी के मूर्धन्य विद्वान रहने अपनी विद्वता पर ना बलुक अपनी ओजस्वी लाल के देखि के गौरवांवित अउर प्रफुल्लित हो गइने.\nप्रखर बुद्धि तेजस्वी बालक राजेंद्र बचपने से फारसी में पढ़ाई शुरु क देहने अउर ओकरी बाद प्राथमिक शिक्षा खातिर छपरा का जिला स्कूल में नाँव लिखावल गइल. एकरी बाद आगे क पढ़ाई खातिर ऊ टी के घोष अकादमी पटना में दाखिला लिहले. 18 बरिस का उमर में नवजववान राजेंद्र कलकत्ता विश्वविद्यालय का प्रवेश परीक्षा में प्रथम स्थान प्राप्त कइने अउर 1902 में कलकत्ते के, आजुकाल्हु कलकत्ता के नाम बदल के कोकाता हो गइल बा, नामचीन ‘प्रेसीडेंसी कालेज’ में पढ़ाई शुरु कइने. एही प्रेसीडेंसी कालेज में परीक्षा का बाद बाबू राजेंद्र की उत्तर-पुस्तिका जाँचत परीक्षक अतना प्रभावित भइने कि उनका उत्तर-पुस्तिकवे पर लिख देहने की ”The examinee is better than the examiner.” (परीक्षार्थी, परीक्षको से बेहतर बा.) बाबू राजेंद्र का विद्वता के एह से बड़हन अउर का मिसाल हो सकेला? बाबू राजेन्द्र के प्रतिभा दिन पर दिन निखरत गइल अउर 1915 में ऊ विधि परास्नातक के परीक्षा स्वर्ण-पदक का साथे हासिल कइने. एकरी बाद कानूने का क्षेत्र में ऊ डाक्टरेट के उपाधिओ हासिल कइने.\nतब के परम्परानुसार बारहे बरिस का छोट उमर में राजेन्द्र के विवाह राजवंशी नाँव का कन्या का साथे कर दिहल गइल अउर तेरह बरिस का दहलीज पर पहुँचते एकर गवनो हो गइल. अइसन मानल जाला की 65-66 बरिस का वैवाहिक जीवन में मुश्किल से लगभग चारे पाँच बरिस ई महापुरुष अपनी अर्धांगनी का साथे रहल अउर बाकी के जीवन अपना माँ भारत माता के चरनन में, मानव सेवा में, समर्पित क देहलसि.\nमाँ भारती के ई सच्चा सेवक अपनी माई के फिरंगियन का हाथ के कठपुतली बनल भला कइसे देखि सकत रहे? ई महान भोजपुरिया माई भारती क बेड़ी काटे खातिर, ओके आजाद करावे खातिर, स्वतंत्रता सेनानियन का साथे कंधा से कंधा मिला के चले लागल. अउर वकालते का दौरान आजादी का लड़ाई में अपनी आप के पूरा झोंकि देहलसि. ई महान मनई महात्मा गाँधी के विचारन, भारत-प्रेम से एतना प्रभावित भइल कि उन्नीस सौ एक्कइसे (1921) में कलकत्ता विश्वविद्यालय का सीनेटर पद के लात मार देहलसि अउर बिदेशी स्वदेशी के मुद्दा धेयान में राखत अपना प्रखर बुद्धि लइका मृत्युंजय के कलकत्ता विश्वविद्यालय से निकालि के बिहार विद्यापीठ में नामांकन करवा के एगो सच्चा देशप्रेमी के मिसाल कायम क देहलसि. एह ना बिसरेवाला अउर अद्भुत परित्याग खातिर ई भारती-पुत्र सदा खातिर स्वदेशियन का साथे पूरा संसार क नजर में अनुकरणीय अउर अर्चनीय बनि गइल. गाँधीजी का असहयोग आन्दोलन के सफल बनावे खातिर ई महान भारत-भक्त बिहार में असहयोग आन्दोलन के अगुआई कइलसि अउर बाद में नमक सत्याग्रह आन्दोलनो चलवलसि.\nदेश सेवा क साथे-साथ बाबू राजेंद्र सदा मानवो सेवा में लागल रहने अउर 1914 में बिहार आ बंगाल में आइल बाढ़ में ऊ बढ़ि-चढ़िके प्रभावित लोगन के सेवा कइने, ओह लोगन क दुख-दरद बँटने अउर एगो सच्चा मनीषि का तरह लोगन के प्रनेता बनल रहने. राजेंद्र बाबू के मानव-प्रेम, भोजपुरिया प्रेम के उदाहरण एह बाति से जानल जा सकेला कि जब 1934 में बिहार में आइल भूकंप का समय ऊ कैद में रहने पर कैद से छूटतही ऊ जी-जान से भूकंप-पीड़ितन खातिर धन जुटवले में लागि गइने अउर उनकर कड़ा मेहनति, ईमानदारी, सच्ची निष्ठा एतना रंग ले आइल कि वाइसराय का द्वारा जुटावल धन से बेसी धन इ जुटा देहने. अरे एतने ना, माँ भारती के ई सच्चा लाल मानव सेवा के ब्रत लेहले आगे बढ़त रहल अउरी सिंधु अउर क्वेटा में आइल भूकंपो में भूकंप पीड़ितन के कर्मठता अउरी लगन क साथ खूब सेवा कइलसि अउर कई राहत-शिविरनो के संचालन कइलसि.\nएह महान विभूति के महान काम अउर समर्पण से प्रभावित होके इनका के कई गो पदन पर सुशोभितो कइल गइल. 1934 में इनके भारतीय राष्ट्रीय कांग्रेस का मुंबई अधिवेशन में अध्यक्ष चुनल गइल. एतने ना, ई दू बेर एह पद के सुशोभित कइने. भारतीय संविधान का निर्माणो में ए महापुरुष के बहुत बड़हन जोगदान बा. इनकरी विद्वता क आगे नतमस्तक नेता लोग इनहीं के संविधान सभा के अध्यक्ष पद खातिर चयनित कइले अउर हाँ बाबा अंबेडकर के भारतीय संविधान का शिल्पकार का रूप में प्रतिस्थापित करवले में एही महान विभूति के हाथ रहे काहे की ई महापुरुष बाबा अंबेडकर के कानूनी विद्वता से पूरी तरह से परिचित रहे अउर जानत रहे की बाबा अंबेडकरे एह काम के अच्छी तरे निभा सकेने.\nस्वतंत्र भारत क पहिला राष्ट्रपति का रूप में कार्यभार संभालते अपनी दूरदृष्टि अउर विद्वता से भारत की विकास-रथ के विकास मार्ग पर अग्रसर कइले में ई महापुरुष अहम जोगदान कइलसि. ई महापुरुष सदा स्वतंत्र रूप से अपनी पांडित्य अउर विवेक से काम करत रहल अउर कब्बो अपनी संवैधानिक अधिकारन के हनन नाहीं होखे देहलसि.\nएह महान विभूति में देश-प्रेम, परहितता एतना कूट-कूटके भरल रहे की भारतीय संविधान के लागू भइले का एकदिन पहिले अपनी बहिन भगवती देवी क स्वर्गवास भइला क बावजूद ई मनीषि पहिले देश का प्रति अपनी कर्तव्यन के निभवलसि अउर ओकरी बादे अपनी बहिन क अंतिम संस्कार में शामिल भइल.\nए महापुरुष के चाहेवालन में खाली भोजपुरिये ना बलुक पूरा भारतवासी रहलन. इनकर लोकप्रियता मनई लोगन का सिर चढ़ि के बोले. एकर ज्वलंत उदाहरण इहे बा कि पंडित नेहरू डा. राधाकृष्णन के राष्ट्रपति बनावल चाहत रहने बाकिर बाबू राजेंद्र प्रसाद का समर्थन में पूरा भारतीय समाज के देखि के नेहरू के चुप्पी साध लेबे के पड़ल. जब 1957 में फेर से राष्ट्रपति के चयन के बात उठल त चाचा नेहरू दक्खिन भारत के सब मुख्यमंत्रियन के चिट्ठी लिखि के आपन इ मनसा जाहिर कइने की ए बेरी कवनो दक्खिन भारतीये के राष्ट्रपति बनावल जाव. पर दक्खिन भारतीय मुख्यमंत्री लोग ई कहि के एह बाति के सिरे से खारिज क देहल लोग की जबले डा. राजेन्द्र प्रसाद रहिहें तबले उनहीं के राष्ट्रपति रहल ठीक बा. अउर ए तरह से राजेन्द्र बाबू के दोबारा राष्ट्रपति चुनल गइल. 12 बरिस ले राष्ट्रपति पद सुशोभित कइले क बाद सन् 1962 में अवकाश ले लेहने.\nएह महापुरुष के सादगी, समर्पण, देश-प्रेम, मानव-प्रेम अउर प्रकांड विद्वता आजुओ लोगन के अच्छा काम करे के प्रेरणा दे रहल बा. ए महान भोजपुरिया के सर्वोच्च भारतीय नागरिक सम्मान ‘भारत रत्न’ से सम्मानितो कइल गइल बा.\nराजेन्द्र बाबू साल 1946 में आपन आत्मकथा लिखले. कईगो अउरीओ चर्चित अउर पढ़े लायेक किताबन के रचना कइले जवने में ‘बापू के चरणों में’, ‘गाँधीजी की देन’, ‘भारतीय संस्कृति’, ‘सत्याग्रह एट चंपारण’, ‘महात्मा गाँधी और बिहार’ आदि के नाम खास बा.\nमाँ भारती के ई अमर सेवक 28 फरवरी सन 1963 के राम, राम के जाप करत अपनी इहलौकिक नश्वर देहि त्यागि के हमेसा-हमेसा खातिर परम पिता परमेश्वर का घरे लवटि गइल. आजुओ अपना सेवा भाव से ऊ भारतीय जनमानस के सदा आगे बढ़े खातिर प्रेरित करेले. हमेशा से कुछ भारतीय चिंतकन के एकर बहते अफसोस रहल की एह महापुरुष खातिर, माँ भारती की सपूत खातिर, आजु ले भारत सरकार ना त कवनो सम्मानित दिन के घोषणा कइलसि ना इनका नाम पर कवनो बड़हन कार्ययोजना चलवलसि. अउर कहाँ ले बताईं अपनी घर बिहारो में, अपनन क बीचे ई महान भोजपुरिया उपेक्षित रह गइल अउर ओतनो राजकीय सम्मान ना पवलसि जेतना एहु से बहुते-छोट-छोट राजनीतिज्ञन भा छुटभईयन के मिलल. खैर, अइसन महापुरष के कवनो सनमान के जरूरत ना होला. अइसन लोग त जनमानस का दिल में विराजेला, सनमान पावेला अउर जनमानस द्वारा जयजयकारल जाला. हर भारतीय, हर भोजपुरिया आजुओ गौरव महसूस करेला की ऊ एतना बड़हन, महान महापुरुष के संतान हS. आजु ऊ अइसन माटी में खेल-कूद रहल बा, अइसन हवा में साँस ले रहल बा जवने में राजेंद्र बाबू जइसन लोग खेल-कूदि चुकल बा, साँस ले चुकल बा अउर ए माटी के, हवा के सुवासित क देले बा.\nधनि बा ऊ भारत नगरी जहाँ अइसन-अइसन महापुरुषन के प्रादुर्भाव भइल अउर जे लोगन के कीर्ति आजुओ पूरा संसार के रोशन क रहल बा. अइसन महापुरुषन के काम हम भारतीयन के गौरवान्वित करेला अउर हमनीजान शान से, सीना तानि के कहेनी जा कि हमनी का भारतीय हईं जा. माँ भारती के अमर-पुत्र, भोजपुरियन के सरताज, प्रकांड विद्वान, सहृदय, भारतवासियन द्वारा पूजित एह महापुरुष के हम शत-शत नमन, वंदन करत बानी.\nजय हिंद जय भारत..\n-प्रभाकर पाण्डेय ‘गोपालपुरिया’\n6 thoughts on “भारत रत्न डा. राजेन्द्र प्रसाद (राजेंदर बाबू)”\nमार्च 8, 2011 को 12:18 अपराह्न पर\ngajab likhala maja aa gail.


हखत | हखत |\nभोजपुरी गीतन में अश्लीलता अब बरदास नइखे होखत\nPosted In EntertainmentTagged In अब, अशललत, गतन, नइख, बरदस, भजपर, म, हखत\nई सोचनीय बिषय बा. अगर , लोकप्रियता के मसाला रहित त कतने लोग लोकप्रिय हो जइते. ना लंगटे घुमला से लोकप्रियता ना होला. बांग्ला भाषा के लोग जब हमरा से पूछेला कि बांग्ला में श्यामा संगीत, रवींद्र संगीत, बाउल गीत आदि के परंपरा बा. रउरा भोजपुरी में का खाली देह Continue Reading


कश्मीर में निकाय चुनाव चाहत बाड़न पीडीपी के मुफ्ती मोहम्मद. कहलन कि उमर अब्दुल्ला राज्य में निकाय चुनाव ना करवा के लोकतंत्र खतम कइल चाहत बाड़न.\nतमिलनाडु के एगो मंत्री के कहना बा कि जयललिता पर झूठ दोस लगावे वाला स्टालिन के एकर सजाय भुगते पड़ सकेला काहे कि उनुका पर मुकदमा चलावल जा सकेला.\nश्रीनगर में मुहर्रम जुलूस आ पुलिस का बीच झड़प हो गइल जवना का बाद पुलिस भीड़ भगावे खातिर अपना ताकत के इस्तेमाल कइलसि.\nमिजोरम में बनावल जाई वायु सेना जे रक्षा राडार स्टेशन.\nदक्षिण कोलकाता से ममता बनर्जी का इस्तीफा का बाद भइल लोकसभा सीट के उपचुनाव में तृणमूल के उम्मीदवार माकपा उम्मीदवार के तीस हजार वोट से हरा दिहलसि.\nजम्मू कश्मीर में श्रीनगर में मुहर्रम पर निकले वाला शिया समुदाय का चलते सुरक्षा व्यवस्था कड़ेर कर दिहल गइल बा.\nप्रभावी लोकपाल विधेयक ले आवे खातिर सरकार पर दबाव बनावे खातिर आजु टीम अन्ना के समर्थक दिल्ली में कार आ मोटर साइकिल रैली निकलले जवना में कुछ लोग पैदलो शामिल रहल.\nआजु भइल मतगणमा में हरियाणा के आदमपुर से हरियाणा जनहित कांग्रेस आ भाजपा गठबंधन आ रतिया से कांग्रेस, कर्नाटक के बेल्लारी ग्रामीण से खनन कारोबारी रेड्डी भाईयन के निर्दल सहयोगी, ओडिशा के उमरकोट से बीजद, हिमाचल के एक सीट पर भाजपा आ दोसरका पर कांग्रेस, झारखंड के मांडु सीट से झामुमो के उम्मीदवार जीतल बाड़े.\nइंडोनेशिया के उतरवारी मलुकु प्रांत में अतवार का दिने माउंट गमालामा ज्वालामुखी फाट परल जवना से राख निकले लागल बा, बाकिर अबही कवनो नुकसान के खबर नइखे आइल.\nईरान के पूरवारी इलाका में सेना अतवार का दिने एगो अमेरिकी ड्रोन मार गिरवलसि.\nऑस्ट्रेलिया सरकार भारत के यूरेनियम बेचे के तइयार हो गइल त पाकिस्तान के कहना बा कि “हमरो चाहीं”.\nरूस के दक्षिणी इलाका में शनिचर का दिने एगो प्रशिक्षु विमान दुर्घटनाग्रस्त हो गइला से प्रशिक्षक आ प्रशिक्षु दुनु के मौत हो गइल.\nम्यांमार में एगो उल्फा नेता आ एगो भारतीय पत्रकार के सेना गिरफ्तार कर लिहले बिया.\nपाकिस्तान के शम्सी हवाई अड्डा खाली करे मे जुटल अमेरिका. पाकिस्तान के एगो सैनिक ठिकाना पर एहिजे से हवाई हमला कइल गइल रहुवे.\nरूस में पुलिसवालन पर रोक लगा दिहल गइल बा कि ऊ कवनो राजनीतिक दल में ना जा सकस, कवनो दल के स्थापना ना कर सकस आ कवनो के चंदो ना दे सकस.\nदेश के बहुते कम्पनियन के सीईओ के मानना बा कि साल 2012 में घरेलू आ विदेशी निवेश के विकास में कमी आई भा नामे भर के बढ़ोतरी होखी.\nनेपालो में खोलल जाई फिक्की के कार्यालय.\nचीन के सोलर सेल का चलते अमेरिका के सौर उद्योग के नुकसान होखत बा.\nमशहूर अभिनेता देव आनंद के शनिचर का दिने लंदन में पड़ल दिल के दौरा के बाद अट्ठासी साल का उमिर में निधन हो गइल. उनुका निधन पर राष्ट्रपति समेत बहुते नेता मंत्री अभिनेता गणमान्य लोग आपन शोक संदेश भेजले बा.\nपेशा से फोटोग्राफर रहल बोमन ईरानी बॉलीवुड में प्रवेश करे से पहिले रंगमंच आ टीवी विज्ञापन में हाथ अजमवलें आ कहलन कि ऊ भाग्यशाली रहलन कि ऊ तब फिलिमन में अइलें जब अनेके निर्देशक अलग-अलग शैली के फिलिम बनावे लागल बाड़े.\nगोड़ में चोट का चलते श्रीसंथ अगिला दू महीना ले क्रिकेट ना खेलीहें. डाक्टन उनुका के सर्जरी के सलाह दिहले बाड़न बाकिर ऊ आयुर्वेदिक इलाज करावे जात बाड़न.\nटोक्यो में भइल वॉलीबाल विश्व कप के पुरुष वर्ग के खिताब रूस जीत लिहलसि.\nचैम्पियंस चैलेंज हॉकी टूर्नामेंटका रोमांचक मुकाबला में बेल्जियम भारत के हरा दिहलसि. तीन तीन का बरोबरी पर चलत खेल आखिरी मिनट के गोल से बेल्जियम जीत लिहलसि.\nब्राजील के फुटबाल खिलाड़ी रहल साक्रेट्स काल्हु सत्तावन साल का उमिर में आँत में संक्रमण का चलते मर गइलन.\nब्रिस्बेन टेस्ट में आस्ट्रेलिया न्यूजीलैंड के9विकेट से हरवलसि.\nब्राजीली फुटबाल खिलाड़ी सॉक्रेट्स के बहुते खराब तबियत का हालत में अस्पताल में भरती करावल गइल बा.\nढाका एकदिना में बांग्लादेश का खिलाफ मिलल जीत पर पाकिस्तानी क्रिकेट टीम के पाकिस्तान के राष्ट्रपति आ प्रधानमंत्री बधाई दिहले.


जानवरों के राज्य. तिरंगा\nबिल्ली का सबसे बड़ा पालतू नस्ल. तिरंगा बिल्ली के बच्चे. सौंदर्य - वॉलपेपर आकार 400x800 400 x 800 कार्यक्षेत्र; 400*800.\nसुझाव: अपने मॉनिटर की स्क्रीन संकल्प इस तस्वीर के लिए आयाम हैं: 1080 x 1920 2048 x 2048 360 x 640 400 x 800 480 x 800 480 x 854 540 x 960 600 x 1024 600 x 800 640 x 1136 640 x 960 720 x 1280 720 x 720 750 x 1334 768 x 1024 800 x 1003 800 x 1280 टैग: पालतू जानवर · होशियार बिल्ली नस्लों · तिरंगा बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · जानवरों · अंगीकरण · अद्वितीय पालतू विचारों · तिरंगा बिल्लियों · अपार्टमेंट जानवरों · तिरंगा बिल्ली · वंडरफुल · मेन Coon बिल्ली के बच्चे · तिरंगा बिल्ली के बच्चे · शराबी बिल्ली पृष्ठभूमि · बिल्ली के बच्चे की देखभाल · हर्षित · तस्वीरें · 400 x 800 · 400*800 · 400x800 · वॉलपेपर · 400-800 · 400 * 800 · 400 - 800 · 400/800


आइसे होई .........ता कईसे होई ..... - JaiBhojpuri.com\nआइसे होई .........ता कईसे होई .....\nPosted by Shankar Rai on September 29, 2011 at 8:30pm\nभईया आइसे होई .........ता कईसे होई .....\nआज भी कुछ लोग के आपन माटी आ आपन भाषा से शर्म लगत बा ........\nआज हम बस में जात रहनी हां ता बस में हमर एगो दोस्त के फ़ोन आइल आ हम हमेसा की तरह भोजपुरी में ही बात करत रही .... जब बात कर के फ़ोन काट लेनी ता उ हामार भोजपुरिया भाई जान कहले की कम से कम दिल्ली में आइल बाड ता हिंदी में बात करे सिख आइसे लोग कही की बिहार के हां ................हम उनकरा के समझावत -२ परेसान हो गइनी बाकी उ भाई ना समझले ........... तब हम कहनी की भाई बिहार से आ के दिल्ली में कवनो बिदेसी ना हो गैला ...........बिहारी ही रहबा .....सान से कहा हम हाई भोजपुरिया हीरो ....हा हा ........... इतना कहते ही हमार भाई हमरा से मुह मोड़ के बैठ गैलन ...........\nअब आप लोग यानी हमार भोजपुरिया भइया लोग बोली ........जे आपना भाषा आ धरती के भुलाजात बा उ लोग के का कहल जाव Views: 63\n< Previous Post Comment by sanjay panday on September 30, 2011 at 11:35am shankar rai ji jai bhojpuri |\nbhai aisan log ke ham bevkoof manila |\nje apan mai bhasha bole me lajat ba okra aur kah bhi ka sakila |\naisan log ke bhagwan budhhi des .\njai bhojpuri sanjay pandey Comment by नबीन भोजपुरिया ( NB ) on September 30, 2011 at 12:09pm शंकर जी प्रनाम आ जय भोजपुरी\nभाई जी अईसन लोग हर जगहा मिलेले आ अईसना लोगन के तब ले छअंगुरी बुझे के चाही जब ले ई लोग अपना माई भासा के महत्व बुझत नईखे लो आ रउवा त जानते बानी की छअंगुरी के कवनो युज ना होला !\nहमनी के आपन प्रयास कईल जाउ बाकी धीरे धीरे अउरे एलोग भी एह बात के बुझी !\nजय भोजपुरी जिआ भोजपुरी Comment by Brij bhushan choubey on September 30, 2011 at 1:10pm का करबा भाई अइसन कुलही आदमी कुछ मिल जालन लेकिन सभ अइसन नइखे बहुत आदमी भोज्प्री हर जगह बोलेला कुछ आदमी तनी लाजलन उ ओकारा तुच्छ मानशिकता के सोच होला ओइसन आदमी के समझा देबे के चाहि भोजपुरी मे | जय भोजपुरी || Comment by Sudhir Kumar on September 30, 2011 at 1:24pm शंकर भाई, प्रणाम आ जय भोजपुरी,\nएह लोगन के शायद दुनिया के सामने अपना माई आ बाबुजी के आपन बताये में भी लाज लागत होई। अइसने लोग अपना से मिले आइल रिश्तेदारन के अपना दोस्तन के सामने आपन नौकर बता देवेला, या पहचाने से इंकार कइ देवेला, ताकि ओकर झुठा शान बरकरार रहो। एह लोगन के शायद सिविलाइज्ड सोसाइटी में भोजपुरी गंवार लोगन के भाषा लागत होई, लेकिन एक बात हम बतावल चाहेब कि अपना माई, मातृभूमि अउर मातृभाषा से अलग होखे दुनिया के कवनो सिविलाइजेसन आज ले आगे नइखे बढल... Comment by Rohit Lal on September 30, 2011 at 2:30pm hum raur bat se sahmat bani ki logan ke apan bhasa bolat me saram avat ba Comment by Rajeev Mishra "राजीव भोजपुरिया" on September 30, 2011 at 2:43pm शंकर भाई जी प्रणाम ,ऐसन भाई हर जगह मिलेले ............ओहन लोग के .....आई धीरे धीरे समझ कतना त आपन नाव गाँव बतावे मे भी कत्रालन ....धीरे धीरी रे मना धीरे सभ कुछ होई !ऐसनो आदमी बाड़े की सात सितारा होटल मे भी जाके भोजपुरी मे बतियावेले !के का कहत बा के का आरत बा से आगे नु बढे के बा !जय भोजपुरी जिय भोजपुरी Comment by Anoop Srivastava on September 30, 2011 at 8:35pm शंकर भाई जी प्रणाम आ जय भोजपुरी ,\nहिन्दी, अंगरेजी, उर्दू भा कौनो भाषा सीखल आ बोलल गलत नइखे बाकी अपना मातृ भाषा से शर्म ... ई बहुत गलत बा ....अइसन लोगन के दुनिया देखावल बहुत जरूरी होला ... हम त ई कहब कि, अब रउआ ए तरह के लोगन से जब मिलीं, भोजपुरिए बोलीं ...आ तब ले बोलीं, जबले ऊ लोग भोजपुरी बोलल ना शुरु क दे भा एकदम बोलले छोड़ दे .... जय भोजपुरी । Comment by Shankar Rai on October 1, 2011 at 6:55am जय भोजपुरी !!! उ हमेसा मिलिहे उनकर पोस्टिंग हमरा ऑफिस के बगल में ही होइल बा ....अब हम ऑफिस में भी भोजपुरी ही बोलब ............तब उनकर लाज ख़तम हो जाई Comment


चीन 2018 सस्ते पीवीसी लेपित चेन लिंक चिड़ियाघर बाड़ लगाना निर्माता\nसस्ते पीवीसी लेपित चेन लिंक बाड़,चिड़ियाघर चेन लिंक बाड़ लगाना,चेन लिंक चिड़ियाघर बाड़ लगाना\nAnping Tuofang Metal Product Co.,Ltd. [Hebei,China] व्यवसाय प्रकार: उत्पादक Main Mark: अफ्रीका , अमेरिका की , एशिया , पूर्वी यूरोप , यूरोप , मध्य पूर्व , अन्य बाजार , दुनिया भर निर्यातक: 61% - 70% प्रमाणपत्र: CE, ISO9001 विवरण: सस्ते पीवीसी लेपित चेन लिंक बाड़,चिड़ियाघर चेन लिंक बाड़ लगाना,चेन लिंक चिड़ियाघर बाड़ लगाना\nHome > उत्पादों > श्रृंखला कड़ी बाड़ > परमवीर चक्र लेपित श्रृंखला कड़ी बाड़ > 2018 सस्ते पीवीसी लेपित चेन लिंक चिड़ियाघर बाड़ लगाना\n 2018 सस्ते पीवीसी लेपित चेन लिंक चिड़ियाघर बाड़ लगाना\nमॉडल नं.: TF-H10\nसंबंधित उत्पादों की सूची: सस्ते पीवीसी लेपित चेन लिंक बाड़ , चिड़ियाघर चेन लिंक बाड़ लगाना , चेन लिंक चिड़ियाघर बाड़ लगाना , पीवीसी कोटिंग चेन लिंक बाड़ , पीवीसी लेपित लिंक बाड़ , पीवीसी लेपित चेन लिंक मेष , TUOFANG पीवीसी लेपित चेन लिंक बाड़ लगाना , जस्ती तार चेन लिंक बाड़


Apr 11, 2020 कांग्रेस, कोरोना, तबलीगी जमात, सोनिया गाँधी परिवार\nकांग्रेस का माथ पर साँप का तरह कुण्डली मार के बइठल सोनिया परिवार के प्रियंका गाँधी देश में बढ़िया काम करत प्रदेश सरकारन में शामिल यूपी के योगि सरकार के सलाह दिहले बाड़ी कि कोरोना के जाँट में तेजी ले आवल जाय आ अधिका से अधिका लोगन के कोरोना जाँच करावल जाव. मकसद बा कि कोरोना संक्रमित मरीजन का गिनिती में तेज इजाफा होखत लउके आ ई लोग जनता में अफरातफरी मचवा सके.\nआजु जब पूरा देश कोरोना बिपति से लड़े में जुटल बा त सोनिया गाँधी, राहुल गाँधी, आ प्रियंका वाड्रा गाँधी आपन मौजुदगी देखावे जतावे के कवनो मौका छोड़ल नइखन जाहत लोग.\nबाकिर एह तीन गाँधियन के मकसद बिपति से लड़े में साथ दिहला से बेसी देश में अफरातफरी मचावे के बा. कवनो ना कवनो बहाने ई लोग चाहत बा कि देश में कोरोना पसरे आ अइसन पसरे कि मोदी सरकार ओकरा के सम्हार ना पावे. तब एह लोग के मौका मिली कहे कि हमनी का त शुरुए से जाँच में तेजी ले आवे के कहत रहीं जा. एह लोग के लागत बा कि अगर कोरोना के बिपति से लड़े में देश कामयाब हो गइल त कोरोना का साथही कांग्रेसो के भविष्य खतम हो जाई.\nअगर एह गाँधियन के मकसद कोरोना से लड़े के रहीत त देश में कोरोना पसारे में सबले बड़हन जरिया बनल तबिलागी जमात के मरकज का खिलाफ बयान जरुरे दिहले रहीत लोग. बाकिर जमात का खिलाफ कुछ कहे के बेंवत नइखे एह लोग के.\nबिना कवनो धंधा कइले दुनिया के कुछ सबले धनी परिवारन में शामिल सोनिया परिवार कोरोना के लड़ाई में देश के साथ देबे खातिर एगो फुटही कौड़ियो नइखे निकलले अबले. हँ कांग्रेस का तरफ से कुछ पैकेट जरुर बँटववले बा लोग आ रह पैकेट पर सोनिया राहुल प्रियंका के फोटो का साथ.\nदेश के जनता देख रहल बिया कि कोरोना में कांग्रेस आ सोनिया गाँधी परिवार का करत बावे. आ ई राय आगे कांग्रेस के मुखाग्नि देबे में जरुरे काम आई.\nसाथ में दिहल फोटो में देखल जा सकेला कि कोरोना के पसार में लॉकआउट का शुरुआत का बाद से गिरावट आ रहल बा. कुल मरीजन के गिनिती त जरुर बढ़ रहल बा बाकिर ओकर पसरे के रफ्तार में कमी आइल बा. अगर बीच में तबलीगी जमात के मरकज का चलते कोरोना के बड़हन पसार ना भइल रहीत त अबले देश कोरोना पर काबू करे में बहुते आगे बढ़ि गइल रहीत. अबहियों एह जमात के लोग सरकरा आ प्रशासन से सहजोग नइखे करत.


मुंबई में ‘पागल प्रेमी’ के धमाकेदार प्रदर्शन | CinemaBhojpuri.in\nJune 22, 2012 - फिल्म\n- Tagged: ‘पागल प्रेमी\t- no comments\tबिहार में हंगामा मचवला क बाद ‘पागल प्रेमी’ अब मुंबईओ में डंका बजावे आ गइल. एहिजा एकर पहिला शो देखे वालन के लमहर लाइन सबेरही से लागल रहे आ लोग ‘पागल प्रेमी’ देके ला पगलाइल रहुवे. फिलिम ‘पागल प्रेमी’ देखला क बाद बाहर निकलत दर्शकन का चेहरा पर एह बात के खुशी रहुवे कि जइसन सोचले रहीं फिलिम ओहू ले बेहतर निकलल. उमेद बा कि ई फिलिम बिहार का बाद अब मुंबइओ में सफलता के इतिहास बनाई.\nमिलत जुलत‘पागल प्रेमी’ में विनय आनन्द के इंटरनेशनल एक्शन (2)भठियारा सिस्टम पर बनल ‘पागल प्रेमी’ (2)हॉट केक बनी “पागल प्रेमी” (2)मुंहमांगा दाम पर बिकाइल ‘पागल प्रेमी’ क संगीत (2)जुर्म के दुनिया क ‘पागल प्रेमी’ में विनय आनन्द आ संजय पांडे के बादशाहत (2)To the official site of Related Posts via Taxonomies.\tLeaveaReply Cancel reply


जिला जेल – टटका खबर\nबलिया 20 जून (वार्ता). उत्तर प्रदेश के बलिया जिला के जिला जेल में बुध का दिने एगो वीचाराधीन कैदी के मौत हो गइल. जेल अधीक्षक प्रशांत मौर्य बतवलें कि सहतवार इलाका के डुमरिया गांव के कोटेदार रामजी पाण्डेय 17 मई से जिला जेल में बंद रहुवे. ओकरा पर सरकारी अनाज के कालाबाजारी करे के मुकदमा


अरूण जेटली – टटका खबर\nचैन से गुजरल ईद, बेचैन क गइल देशद्रोहियन के\nसीबीएसई आपन फीस बेतहासा बढ़वलसि\nफेर बैतलवा डाढ़ पर : देश में राहत के लहर\nकश्मीर पर कांग्रेसी रुख से नाराज भुवनेश्‍वर भाजपा में\nपोसुआ अध्यक्ष खोजत कांग्रेस कार्यसमिति\nCategories Select Category TatkaKhabar (1,917) अपराध (571) उत्तर प्रदेश (1,685) खुला मंच (6) खेल (291) चुनाव (267) टटका खबर (159) देश-दुनिया (1,279) बिहार (1,586) भोजपुरी पट्टी (441) मनोरंजन (193) राजनीति (837) रोजी-रोजगार (100) विधानसभा (86) व्यापार (272) शिक्षा (210)\nदस गो सीट, एगारह परचा : चुनाव मजेदार भइल\nलखनऊ 12 मार्च (वार्ता). यूपी से राज्यसभा के दसे गो सीट खाली बा आ ओही पर एगारह जने के परचा आजु आखिरी दिने दाखिल हो गइल. अगर सगरी परचा सही निकलल आ केहु आपन परचा वापिस ना लीहल त चुनाव जरुरी हो जाई. यूपी विधानसभा के गणित का हिसाब से चुनाव जीते ला 37 गो\nअगिला चुनाव व्यक्तित्व पर लड़ल जाई\nराज्यसभा में नेता विपक्ष अरूण जेटली के लागत बा कि देश में होखेवाला अगिला चुनाव पार्टियन का बीच ना हो के अमेरिका के राष्ट्रपति चुनाव जइसन व्यक्तित्व का मुद्दा पर लड़ल जाई. नाम त ना लिहलन बाकिर अरुण जेटली के कहना रहे कि पार्टी के चाहीं कि जतना जल्दी हो सके अपना प्रधानमंत्री के उमेदवार


वोट सेक्योरिंग बिल लोकसभा से पारित – टटका खबर\nसोमार का दिने दिन भर चलल बहसा बहसी का बाद कांग्रेस अध्यक्षा सोनिया गाँधी के सबसे प्रिय बिल फूड सेक्यूरिटी बिल लोकसभा में ध्वनिमत से पारित कर दिहल गइल.\nबहस का बाद एह बिल पर आइल तीन सौ से अधिका संशोधन वोटिंग करा के खारिज कर दिहल गइल. एह बिल के प्रावधानन के आलोचना करत भाजपा सांसद मुरली मनोहर जोशी एकरा के वोट सेक्योरिंग बिल बतवलन. लोकसभा में नेता प्रतिपक्ष सुषमा स्वराज के कहना रहल कि बिल के बहुते बात से विरोध का बावजूद भाजपा एकर समर्थन करत बिया आ ओह दिन के इंतजार करी जब भाजपा के सरकार बनी आ एह बिल में जरूरी सुधार कर लिहल जाई.\nपन्द्रहवी लोकसभा में पहिला बेर बोलत सोनिया गाँधी पहिले से लिख के ले आइल भाषण पढ़ली. शुरूआत हिंदी में कइली आ बाद में उनुकर भाषण अंगरेजी में रहल. सोनिया गाँधी कहली कि कुछ लोग पूछत बा कि एह बिल लायक संसाधन कहाँ बा त ओकरा जवाब में इहे कहल जा सकेला कि संसाधन नइखे त ओकर इंतजाम करे के पड़ी बाकिर बिल पास करके लागू करावल बहुते जरूरी बा.\nइहो एगो संजोगे कहल जाई कि जवना बिल के सोनिया गाँधी के सपना कहल जात बा ओकरा पर वोटिंग का बेरा सदन में ना त सोनिया गाँधी रहली, ना त राहुल गाँधी. असल में सोनिया गाँधी के तबियत अचानके खराब हो गइल त उनका के तुरते अस्पताल चहुँपावल गइल. उ अबहीं दिल्ली के एम्स मे भरती बाड़ी बाकिर उनकर हालत स्थिर बतावल जात बा.\nTags: खाद्य सुरक्षा कानून, वकील\nकांग्रेसिया धरना दिहले


क्रिकेट समाचार- श्रीलंका के संगे टी-20 मैच से पहिले भारत के लागल झटका - खबर भोजपुरी\nसूर्यकुमार आ दीपक चाहर मैच से बाहर\nसूर्यकुमार यादव आ दीपक चाहर श्रीलंका के खिलाफ बियफे के होखे आला टी-20 सीरीज के पहिलका मैच से चोट के चलते बाहर हो गइल बा लो। दुनो खेलाड़ियन के इंजूरी के चलते पहिला मैच से बाहर होखे के पड़ल बा। सूर्यकुमार यादव के वेस्टइंडीज के संगे सगे तिसरका मैच में फील्डिंग करत बेरा चोट लागल रहे। अइसन मानल जात बा कि उनकर हाथ फ्रेक्चर हो गइल बा। ओहिजा दीपक चाहर के गेना फेकत घरी चोट लागल रहे।\nभारत आ श्रीलंका के बीचे लखनऊ में 24 फरवरी के पहिला आ धर्मशाला में 26 आ 27 फरवरी के दूसरा आ तिसरका टी-20 मैच होखे आला बा। ओहिजा दुनो टीमन के बीचे दु गो टेस्ट मैच, पहिलका मोहाली में4से 8 मार्च ले आ दुसरका 12 से 16 मार्च ले बैंगलोर में होखे आला बा।\nटी-20 सीरीज ला भारत के टीम\nरोहित शर्मा (कप्तान), ऋतुराज गायकवाड़, श्रेयस अय्यर, सूर्य कुमार यादव, संजू सैमसन, ईशान किशन (विकेटकीपर), वेंकटेश अय्यर, दीपक चाहर, दीपक हुड्डा, आर जडेजा,युजवेंद्र चहल, रवि बिश्नोई, कुलदीप यादव, मोहम्मद . सिराज, भुवनेश्वर कुमार, हर्षल पटेल, जसप्रीत बुमराह (उपकप्तान), अवेश खान।\nटेस्ट सीरीज ला भारत के टीम\nरोहित शर्मा (कप्तान), प्रियांक पांचाल, मयंक अग्रवाल, विराट कोहली, श्रेयस अय्यर, हनुमा विहारी, शुभमन गिल, ऋषभ पंत (विकेटकीपर), केएस भरत, आर जडेजा, जयंत यादव, आर अश्विन, कुलदीप यादव, सौरभ कुमार , मो. सिराज, उमेश यादव, मो. शमी, जसप्रीत बुमराह (उकप्तान)।\n2210060cookie-checkक्रिकेट समाचार- श्रीलंका के संगे टी-20 मैच से पहिले भारत के लागल झटकाyes\nयूपी चुनाव के हाल : चउथका चरन के सूरताल


सपा से निकालल डा॰ के॰पी॰ यादव निर्दलीय हो के जौनपुर से लड़ीहे – टटका खबर\nजौनपुर 05 जनवरी (वार्ता) पिछला दिने सपा से निकालल गइल आ गौ सेवा आयोग के अध्यक्ष रहल डा॰ के॰पी॰ यादव के कहना बा कि उ अगिला लोकसभा चुनाव जौनपुर से निर्दल हो के लड़ीहें.\nबदलापुर मे बोलावल जनता के अदालत.मे केपी यादव आपन बात कहत रहले. कहलन कि सपा के जौनपुरे मे ना पूरा यूपी से सफाया तय बा काहे कि सपा में अब कार्यकर्तन के ना चाटुकारन के चलती हो गइल बा. कहलन कि उनकर राजनीतिक हत्या के कोशिश करे वालन के जवाब जौनपुर के जनता दी. कहलन कि उनुका के एगो आदमी कहला प निकालल गइल बा.\nTags: जौनपुर, सपा